
Ken tin supervision riba e supervisor? 
Cantidad di hende implica den casonan di corupcion ta keda sin investiga 


Den nos edicion di dialuna ulti- 
mo nos a dedica un espacio na e 
implicacionnan criminal di e caso 
Avestruz. Sinembargo, a pesar cu 
den e caso ta dedica atencion na 
acusadonan implica den soborno 
y corupcion, como minister y em- 
presario, hopi ta keda sin men- 
ciona. 


Mientras hues a interoga cierto so- 
spechoso riba nan posibel partici- 
pacion den compra y benta ilegal di 
tereno y a traves di esaki enrikece nan 
mes, e pregunta ta keda si tur persona 
cu por tabata na altura – of mester ta- 
bata na altura – di loke tabata sucedi- 
endo ta wordo teni responsable. 


E nucleo di caso Avestruz ta cu e 
acusadonan tabata usa un compania 
pa cumpra tereno erfpacht pa desar- 
oya proyecto, mientras cu e compania 
no a wordo lanta ainda. Pero segun a 
sali na cla durante interogacion den 
corte, e proposito di e compania a 
cambia na caminda, y a bira un ne- 
goshi di bende tereno na stranhero, 
generando ganashi inmenso, manera 
noticiero NoticiaCla ta reporta. Den 
structura comercial di Aruba, un stra- 
nhero ta limita na un rol minoritario 
y no ta bin na remarca pa pidi un tere- 
no. Den e caso aki, nan tabata cumpra 
e compania completo incluyendo e 
tereno, despues cu e persona local – 
den e caso aki, e acusadonan – a ricibi 
e tereno erfpacht for di gobierno. Asi- 
na tabata evadi reglanan di Pais Aruba 
cu ta limita e rol di stranheronan den 
nos economia. 


Mientras OM a investiga e caso aki, 
no a dicidi di persigui tur linea cu ta 
sali for di e caso aki? 
Na momento cu un ciudadano di 
otro pais kier manda un suma cuan- 
tioso di placa, esaki ta pasa door di 
Banco Central. Den e caso aki, Banco 
Central a haci su due diligence pa 
controla si e fondonan tabata legiti- 
mo? Si su proposito tabata legitimo? 
Con Banco Central ta controla trans- 
accionnan asina cu por ta conecta na 
actividadnan criminal? 
Y kico ta e rol di Financial Action Task 
Force den controla e tipo di transac- 
cionnan aki? Ken tin autoridad pa 
haci e control aki? 


Y na momento cu e placa ta yega na 
un banco comercial, atrobe, esaki no 
tin responsabilidad pa controla di ken 
y di unda e placa ta bin? 


Y den e departamentonan di gobier- 
no, den e caso aki DIP, kende a aproba 
pa otorga e terenonan di manera ireg- 
ular, y e ambtenaarnan – sirbidornan 
publico – rond di dje, nan mester ta- 
bata na altura di loke tabata sucedien- 
do den nan departamento. Pakico nan 
a bay di acuerdo? Ministerio Publico 
ta investigando esaki? E ambtenaar- 
nan aki ta na trabao ainda? Pasobra 
nan tambe ta di un manera involucra 


den soborno. Na momento cu nan a 
nota algo dudoso tabata pasando, algo 
iregular, nan responsabilidad tambe 
tabata pa denuncia esaki. 


Na momento cu ta yega asina leu cu 
e tereno – y/of compania – ta cambia 
di doño, e notario den e acuerdo no 
a nota cu tin iregularidadnan? No a 
considera algun di e transaccionnan 
aki ongebruikelijke transacties? Y 
atrobe, notario cu ta nota cierto ireg- 
ularidad den transaccionnan, no tin 
deber di denuncia esaki? 
E pregunta atrobe ta si OM ta investi- 
gando e rol di e notario y abogadonan 
cu tambe por tabata na altura di iregu- 
laridadnan den e tipo di compra/ben- 
ta di tereno erfpacht? Den loke a sali 
afo publicamente di e caso aki, no a 
tende nada di notario of abogadonan 
involucra den e transferencianan aki 
di compania y/of tereno. E pregunta 
ta si OM si a tuma nota di nan y a 
investiga nan rol. 


Finalmente, den corte a sali na cla 
cu Sevinger a tuma 11mil florin for 
di fundacion Curazon Berde “como 
un adelanto”, birando esaki e raiz di 
e acusacion di malversacion contra 
Sevinger. Den e caso aki, OM a in- 
vestiga e rol di e director y alto fun- 
cionarionan di e fundacion aki? Nan 
tambe por a nota algun iregularidad 
den e forma con ta maneha e placa di 
e fundacion, y atrobe, si tabatin iregu- 
laridad, tambe nan tabata responsable 
pa denuncia esaki. 


Mientras tanto, OM no ta comenta 
riba casonan andando. 
Bon Dia Aruba a purba tuma contac- 
to cu General Manager Supervision 
& Legal Affairs di Banco Central pa 
puntra con CBA ta trata cu transfer- 
encianan asina, ki mecanismonan tin 
na lugar pa preveni e tipo di corup- 
cion aki, y si esakinan a faya of no den 
e acontecimentonan di caso Avestruz. 
E no a contesta nos yamada. 

Ronella Croes den firmamento di MoU 
San Nicolas mester keda un producto diferente compara cu otro areanan turistico 


Ayera mainta San Nico- 
las Business Association 
(SNBA) conhuntamente 
cu Aruba Tourism Au- 
thority (ATA) y Aruba 
Excellence Foundation a 
firma un Memorandum 
of Understanding (MoU) 
pa loke ta trata e continu- 
acion di desaroyo den e 
area aki. 


Ayera a bin dilanti un opor- 
tunidad grandi pa San Nico- 
las y pa ‘pariba di brug’ unda 
nan a firma un MoU cu ATA 
y Aruba Excellence Founda- 
tion cu ta encera un exten- 
sion y un muestra di e desa- 
royo cu ta tumando luga na 
San Nicolas unda cu e presi- 
dente nobo di SNBA Errol 
de Freitas a señala cu e union 
aki ta hopi importante pa por 
logra esey. 


El a bisa cu aworaki tin tres 
proyecto tumando luga na 
Sero Colorado pero tambe 
tin e embeyecemento di full e 
area di San Nicolas cu ta bay 
sosode den un plaso cortico 
manera el a sigura. 
“Pa nos e MoU ta encera un 
oportunidad pa partner cu 
e dos organisacion aki pa e 
desaroyo positivo di lo cual 
ta bin pariba di brug, nos ta 
hopi orguyoso pa esaki”, de 
Freitas a señala. 


Di su parti, Ronella Croes ken 
ta fungi como CEO di ATA 
a expresa cu esaki ta un pro- 
ceso cu a dura añanan unda e 
pandemia a bin memey di dje 
y esey tambe no a yuda, ATA 
como miembro di SNBA ta 
gradici tur e colaboracion. 


Recientemente ATA y SNBA 
a tene un reunion amplio 
pa sigui papia riba diferente 
detayenan manera Croes a 
sigura, unda nan a retoma al- 
gun topico “no ta un secreto 
cu SNBA tambe ta hopi en- 
volvi den diferente desaroyo 
cu ta pasando aworaki y pa 
hopi biaha nan ta duna opin- 
ion como ATA riba proyec- 
tonan, pero tambe pa medio 
di e organisacion aki yega na 
e comunidad di San Nicolas 
y bisindario pa asina nan haya 
imput di comunidad prome 
cu lo ehecuta cierto proyec- 
tonan. 


E MoU aki ta basicamente e 
formalisacion di varios com- 
ponente, un topico tin di 
haber cu branding unda cu 
ya caba prome cu pandemia 
Croes a bisa cu nan a traha 
riba un branding specifico cu 


ta identifica San Nicolas, ta 
existi Aruba cu su marca y su 
imagen cu ta afo pero nan ta 
haya cu San Nicolas de acu- 
erdo cu Forbes Magazine un 
plataforma internacional al- 
gun aña pasa a yama e area aki 
“E Capital di Arts pa Caribe” 
esey tambe ta exigi for di nan 
como ATA pa no solamente 
sigui traha riba e trayecto di 
sigui duna esaki contenido, 
pero tambe traha riba un 
branding cu banda di Aruba 
ta logra cu nan por posiciona 
San Nicolas di un manera 
diferente. 


“Nos no ta mira solamente 
como un parti di Aruba y un 
ciudad cu ta duna mas realce 
na experiencia, e por converti 
su mes den hasta un punto di 
atraccion pa dicidi pa bishita 
Aruba y esey ta e ora mara 
na e MoU aki”, Croes a co- 
menta. 


E di dos punto ta cu nan lo 
sigui enfoca riba informacion 
na e bishitantenan, esaki ta pa 
medio di e Visitor Informa- 
tion Center cu lo continua cu 
su trabounan pero tambe cu 
diferente borchinan, atribu- 
tonan monumental y cultural 
cu nan kier trece dilanti. 


Un parti hopi importante 
cu Croes a trece dilanti ta cu 
mester reconoce tambe e otro 
instancianan cu ta hunga un 
papel hopi clave pa e parti di 
desaroyo di e producto, pensa 
riba e aspecto infrastructural 
akinan, e ta un topico cu ta 
delinea den e MoU aki y nan 
tabata papia tocante diferente 
proyecto cu ta continuando e 
aña aki. 
Ademas, el a menciona cu 
Ministerio di Turismo ta 
hopi riba e proyectonan aki 
tambe igualmente colabora- 
cionnan estrecho cu DOW y 
DIP como instancianan clave 
pa loke ta trata tipo di proyec- 
tonan asina aki. 
Den e proyecto di Sero Col- 
orado ta unda ATA ta inte- 
gralmente envolvi, semanal- 
mente tin trabounan cu ta 
sucede pa asina por logra cu 
esaki ta tuma luga, lo mira 
avancenan den e simannan 
cu ta sigui y lo sigui mira 
diferente apertura pa proyec- 
tonan cu ta bay inicia tender- 
ing, peticion pa ofertanan ai- 
nda e aña aki. 
No mester lubida e otro 
proyectonan cu ATA tambe 
tabata envolvi na dje como e 
restauracion di e pier na Rod- 
gers Beach y recientemente e 


trapi na Rodgers Beach e cual 
nan drecha y nan ta bay dun’e 
a toke artistico tambe. Pa aña 
2023 lo sigui mira e continu- 
acion di e proyectonan unda 
cu SNBA ta hopi importante. 


E aspecto cultural tambe ta 
inclui den MoU aki, Art Fair 
cu ta un evento cultural ta di 
infrastructura tambe segun 
Croes a señala, pa motibo 
di tur e muralnan y tur loke 
a sucede e dianan ey ta visi- 
bel den area aki “sigur ta un 
intencion di ATA pa conti- 
nua cu esaki pero tambe por 
pensa riba con ATA a inicia 
tambe e festival Carubbian y 
cu despues a bira Island Fest, 
loke tambe ta riba agenda 
pa otro aña pa loke ta trata e 
manera pa trece mas ainda 
movecion y cultura dilanti 
den e bario di San Nicolas”. 


E parti di educacion y train- 
ing ta den preparacion pa haci 
un miho trabou kisas mas in- 
forma den area di turismo cu 
ta mara tambe den proyec- 
tonan cu ta pipeline y pensa 
riba acomodacionnan pero 
tambe e maneho cu kier mira 
pa San Nicolas. 


Esaki ta algo cu pa lo cual 


algun aña pasa nan a funda 
Aruba Excellence Founda- 
tion, den e fundacion aki 
ta resorta entre otro Aruba 
Certification Program (ACP) 
, Croes a sigura cu nan a in- 
clui Aruba Excellence Foun- 
dation den e MoU aki asina 
wak kico ta e posibilidadnan 
pa duna mas realce na San 
Nicolas pero tambe pa kisas 
ki tipo di training specifica- 
mente lo tin necesidad pe 
mirando e desaroyo y unda 
San Nicolas ta pa loke ta trata 
e etapa di desaroyo. 


“Un San Nicolas mester 
keda un producto diferente 
cu e area di Palm Beach pa 
nombra un area cu ta specifi- 
camente hopi turistico y esey 
ta netamente lo cual cu nos 
kier mira pa San Nicolas y 
esey por rekeri un otro tipo 
di training pensando mas 
riba aspectonan cultural pero 
tambe un tiki mas profundo 
den historia di San Nicolas y 
vecindario”, el a bisa. 


Shadey Figaroa ken ta presi- 
dente di hunta di supervision 
di Aruba Excellence Founda- 
tion a trece dilanti ta boga pa 
un bon educacion y educa- 
cion corecto di comunidad 
di Aruba en particular pa es- 
nan cu ta traha den e sector 
hotelero, e sector cu ta duna 
servicio. 


“Ta hopi importante pa nos 
y pa nos comunidad ta bon 
educa corectamente over e 
historia di Aruba y aworaki cu 
tur e proyectonan andando pa 
San Nicolas nos ta super con- 
tento hunto cu ATA y SNBA 
nos por firma un MoU pa 
duna e trainingnan necesario 
pa e comercio y comunidad 
di San Nicolas, nos meta ta 
pa tin full San Nicolas 100% 
ACP certified y nos ta espera 
cu nos por logra esey hunto 
cu e partidonan”, el a finalisa. 

Presupuesto aproba cu un surplus di 63 miyon florin 
“Cu un surplus Aruba ta haya e espacio pa inverti den nos pais” 


Diaranson 16 di Novem- 
ber, Parlamento a aproba 
e Presupuesto 2023 cu tin 
un surplus di 63 miyon 
florin. Prome Minister Ev- 
elyn Wever-Croes person- 
almente ta considera esaki 
hopi particular pasobra e 
ta refleha e compromiso 
di Gabinete Wever-Croes 
desde cu a cuminsa gober- 
na na 2017, comentando 
“un dia historico pa nos 
pais pa loke ta trata pre- 
supuesto di nos pais, un 
presupuesto historico den 
tur sentido.” E meta desde 


e prome dia tabata pa so- 
luciona e problemanan 
financiero di nos pais. 
“Nos a traha hopi duro pa 
logra”. 


Segun un comunicado di 
prensa, Prome Minister a 
duna di conoce cu na 2018, 
a cera e deficit cu Gobierno 
a hereda. Na 2019, a cera e 
presupuesto cu un surplus di 
4 miyon florin. Den e mesun 
tempo den Parlamento, Go- 
bierno a anuncia cu na 2020 
lo tin un surplus di 40 miyon 
florin pa cua motibo Gobi- 


erno tawata hopi orguyoso. 
Sinembargo, manera Aruba 
henter sa, e pandemia a causa 
daño y cambionan drastico. 
Resultado di esaki ta cu Aru- 
ba a conoce un deficit di 1028 
miyon florin. 


“Awe, Parlamento a aproba 
un presupuesto pa asina 2023 
Aruba tin un surplus di 63 
miyon florin. Esaki ta algo 
hopi grandi pa Gobierno y 
sigur pa nos pais”, Prome 
Minister a remarca. 


Prome Minister a pone en- 


fasis riba e importancia di 
tin un surplus den un presu- 
puesto. Cu un surplus, Gobi- 
erno ta haya e espacio pa in- 
verti den nos pais, entre otro 
den enseñansa, den cuido, 
den cuido di nos grandinan, 
den siguridad di nos pais, den 
infrastructura. 


“Mi ta gradici tur esnan cu 
a sostene e presupuesto. Mi 
ta gradici Parlamento cu a 
duna nos e aprobacion na e 
presupuesto. Y mi ta gradici 
e pueblo di Aruba. Dios tin 
plannan grandi pa Aruba. 
Nos mester tin fe, determi- 
nacion y sigui traha duro”, 
Prome Minister a expresa. 


Minister 
di 
Labor, 
Energia 
y 
Integracion Glenbert Croes: 


Salario minimo a aumenta 
substancialmente den 
apenas 3 aña 


Durante tratamento di 
presupuesto 2023 den Par- 
lamento, 
Parlamentario 
Setty Yarzagaray a toca e 
tema di salario minimo. 
Den cuadro di esaki, Min- 
ister di Labor Glenbert 
Croes a splica cu e pro- 
ceso pa aumenta salario 
minimo ta canando su ca- 
minda. 


Actualmente ya gobierno a 
ricibi conseho riba e tema 
aki caba di Directie Arbeid 
& Onderzoek (DAO) y ta 
sperando riba e conseho di 
Sociaal Economisch Raad 
(SER) pa asina por hiba un 
proposicion 
Conseho 
di 
Minister. 


Minister Croes a remarca 
den un comunicado di prensa 
cu den hopi ocasion, oposi- 
cion ta menciona cu gobierno 
mester traha pa mehora cali- 
dad di bida y poder di compra 
di e cuidadanonan humilde. 
Repasando e cifranan di pas- 
ado relaciona cu aumento di 
salario minimo, por nota cu 
di aña 2000 te cu 2009, par- 
tido Movimento Electoral 
di Pueblo (MEP) a aumenta 


e salario minimo pa un total 
di 6 biaha cu un suma total 
di 431.15 florin. Pa e periodo 
siguiente di 2009 – 2016 di 
AVP, e salario minimo a wor- 
do aumenta cu unicamente 
134.70 florin den 7 aña di 
tempo. Durante gobernacion 
di Gabinete Wever-Croes I y 
II, salario minimo a wordo 
aumenta cu 137.75 florin den 
apenas 3 aña di gobernacicon. 
Segun Minister Croes, esaki 
ta prueba cu Gabinete Wever- 
Croes no solamente ta prim- 
inti, pero ta traha y ta cumpli 
cu nos pueblo pa sigura cu 
miho calidad di bida. Esaki 
ta prueba contundente cu e 
unico gobiernonan cu tabatin 
e interes di e clase trahador 
na pecho a semper conta cu 
asignatura di MEP. 


“Cu gran perspectiva nos 
lo mira un aumento signifi- 
cante un biaha mas den sala- 
rio minimo entrante Januari 
2023. E aumento aki lo yuda 
e trahado, e tata y mama di 
famia cu un aumento den 
nan calidad di bida y poder di 
compra.” Minister Glenbert 
Croes a expresa. 

Raisa Montilla 


Ta bay tin ley... 
Di supervision di Reino...? 


Si nos haci un intento pa pone tras di otro e 
sucesonan di ultimo dos aña riba tereno di su- 
pervision financiero – di Reino – ta bira dificil 
imagina un supervision bao di capa di un ley di 
Reino. Esaki en todo caso si e pretension ta cu 
ta bay tin un ley di Reino di consenso. E punto 
di vista (Zienswijze) manera gobierno di Aruba 
a presenta na Conseho di Ministro di Reino ta 
laga poco speranza pa yega na acuerdo tocante 
esaki. Nos ta pensa esaki pasobra si ta tanto es- 
fuerzo gobierno di Aruba ta haci pa proba pa e 
Conseho di Ministro ey cu realmente no tin un 
base actual ni factual pa norma o criterio pa pre- 
supuesto di Aruba, pasobra nunca a pasa e cam- 
bionan den e ley di supervision di Aruba (LAft) y 
cu aparentemente ta haya cu e criterionan acorda 
den e protocol di 2018 no ta suficiente base, e 
promer pregunta cu a surgi ta: Y ta ken a percura 
pa no a haci e cambionan den e LAft manera a 
palabra den e protocol? 


Nos sa e contesta caba cu ta bay duna: parlamen- 
to di Aruba ta soberano den su deliberacion y 
decision. Nan ta haci uso di nan derecho consti- 
tucional di modifica un texto di ley y esey ta sa- 
grado... Esey ta berdad, pero cu esey gobierno su 
trabao no a caba. Loke mester a haci ta, manera 
tur otro gobierno ehecutivo, ta retira e propuesta 
di ley, y bisa Hulanda cu, en vista di e posicion 
di parlamento den su mayoria, no por cana e 
caminda ey. Pero no ta esey a haci. A para hari 
hunto cu e parlamentarionan cu a echa e baina 
ey, pasobra segun nan a hunga e Hulandesnan 
un bon wega, sacando CAft y Gobierno di Reino 
for di e ley, cu un simple ‘search & replace’ riba 
computer... Claro cu e ‘tiro a sali por la culata’, 
pasobra e asunto no ta trata solamente tocante 
maniobra den un ‘smart mode’, sino tambe di 
poder. Y ta esey Hulanda a haci despues. A yega 
na e conclusion cu e ley di Pais Aruba aki ta haya 
su sustituto den un ley di Reino, di consenso. 
Y aki ta cuminza otro trayecto cu no ta brinda 
perspectiva. Cu asombro nos por lesa den e 
Zienswijze cu gobierno di Aruba, riba un tono 
casi triunfante ta constata cu no tin vista con- 
creto por lo pronto di un cuadro formal legal di 
norma pa presupuesto, den sea un RAft, cu Hu- 
landa ta faborece segun nan, o un LAft cu norma 
pa presupuesto. E texto ta bisa literalmente: “Er 
is ook geen vooruitzicht op spoedige vaststell- 
ing op formeel-wettelijk niveau van dergelijke 
begrotingsnormen, aangezien er geen concreet 
vooruitzicht is op een spoedige invoering van de 
door Nederland voorgestane RAft of een LAft 


met begrotingsnormen”. 


Bon, finalmente a skirbi aki loke tabata mustra y 
tabata resulta di tur accion di gobierno di Aruba, 
cu lo move cielo y tera pa no haya supervision 
financiero formalmente regla. No cu nos no ta 
comprende nan disgusto, pasobra sin e patra- 
ñanan di e contrincante grandi den gobierno 
den e añanan anterior, lo no tabatin supervision 
financiero. 


Pero, ya cu tin, y 6.000 miyon florin di debe ta 
suficiente hustificacion, pakico no ta acepta? Es 
mas, si a bay di acuerdo pa pasa e normanan di e 
protocol den e ley local, sin maniobra barata di 
dos parlamentario di e tempo ey, anto Hulanda 
lo no a yega na e conclusion cu mester bin cu un 
ley di Reino pa caba e asunto aki, y awor e ley lo- 
cal ta un ‘gepasseerd station’. Awor, si gobierno 
ta pretende, y kere nos cu na Hulanda nan tambe 
a lesa e parti aki di e Zienswijze, cu ta Hulanda ta 
pusha un ley di consenso, cu gobierno di Aruba 
no kier, anto nan ta lubida dos otro aspecto.Uno 
ta cu bo mester tin palabra di honor. Bo no por 
cay back cada biaha riba e frase: “Si, pero ta nan a 
pone cuchiu na nos garganta”. Loke nos a tende 
tambe despues di e condicionnan cu Hulanda a 
pone pa e prestamo grandi pa saca nos for di e 
crisis di Covid. Esaki no ta bon argumento si bo 
kier pa nan tuma bo na serio. Pero esey ta un 
asunto di moralidad y den e contexto aki obvia- 
mente no di peso. 


E otro nos a menciona caba: poder. Nos por a 
mira esey den e dianan aki tambe, unda promer 
a bisa cu no por cumpli cu e deseo di Hulanda 
di un surplus. Despues di poco dia, de repente 
a surgi mas placa y awor si tin un presupuesto 
2023 manera Hulanda kier a mira. A troce bra- 
za eynan? Nos no sa, pero si a logra esaki sin 
presion Hulandes, anto nos mester conclui cu 
porfin nan a ‘bin bij’ y ta cumpli cu nan palabra 
duna, coercion of no, cu esaki ta e panorama pa 
otro aña. 


Sin embargo, manera cos ta bay awor, nos ta bay 
yega aña 2030, sin mira ley formal di Reino, no 
di consenso en todo caso, y esey ta duna dos op- 
cion: un ley di Reino via otro articulo di Statuut, 
o trocemento di braza di un manera practico, 
pa obtene e resultado desea pa Hulanda. Esaki 
lo cambia actitud y manera di anda di nos go- 
bierno? No, pasobra nan mester mustra ‘tough’ 
semper. Esey tambe nos ta comprende... 

Rainbow Warriors International 
Campaña di cambio climatico Aruba 
y cumbre climatico COP27 na Egipto 


E aña aki ta tuma luga di 
6-18 November na Sharm- 
el-Sheikh na Egipto e 
Conference of Parties 27 
(COP27) den cuadro di 
e United Nations Frame- 
work Convention on Cli- 
mate Change (UNFCCC), 
e di 27 edicion di e cum- 
bre climatico anual di Na- 
cionnan Uni. 


Den e periodo 2020 pa 2022 
Planeta Tera a conoce un ra- 
cha di ola di calor, tormenta, 
tifon y horcan debastador, 
yobidanan torrencial, inun- 
dacionnan cubriendo areanan 
enorme, candelanan forestal 
y tambe e peor securanan 
den siglo na diferente parti 
di mundo causando riunan 
grandi casi seca por completo, 
y finalmente perdida grandi 
di cosechanan den agricul- 
tura y perdida di bida animal 
salvahe alarmante. 


E impactonan di cambio cli- 
matico ta grandi, afectando 
economianan, seguridad ali- 
mentario, salud, bienestar y 
hasta e funcionamento di de- 
mocracia rond mundo. 


Den un serie compacto di 
ocho articulo Rainbow War- 
riors Core Foundation (Re- 
silient Worlds International) 
lo cubri tur aspecto di cam- 
bio climatico, nan relevancia 
pa Aruba, e instrumentonan 
y campañanan clave pa ac- 
cion, mitigacion y adaptacion 
climatico y na final produci 
un rapport cu e status quo y 
recomendacionnan pa accion 
climatico di acuerdo cu e 
cuadro pa esaki di Nacionnan 
Uni pa Aruba. 


Cambio climatico y e necesi- 
dad pa actua 
Cambio climatico ta referi na 
cambionan a largo plaso di 
temperatura y patronchi di 
tempo. E cambionan aki por 
ta natural manera causa pa 
variacion den e ciclonan so- 
lar. Pero desde e comienso di 
siglo XIX (19) actividadnan 
humano ta e principal motor 
di cambio climatico, princi- 
palmente a consecuencia di 
kimamento di combustibel 
fossil manera carbon, gas y 
petroleo. 


Kima combustibel fossil ta 
genera gasnan di efecto in- 
vernadero 
(broeikasgassen, 
greenhouse gases) cu ta actua 
como un manta (deken) cu- 
briendo henter Tera, atrapan- 
do calor di solo y elevando e 
temperatura. 


Algun ehempel di gasnan di 
efecto invernadero cu ta cau- 
sa cambio climatico ta dioxi- 
do di carbon, methano, Esaki 
nan ta procedente di uso di 
diesel of gasolin pa core auto 
of kima carbon, azeta of gas 
pa keinta edificio. Rosa tere- 
no y kapmento di mata den 
boske tambe por libera dioxi- 
do di carbon. 


Dumpnan pa sushi ta un 
fuente importante di emision 
di methano. Energia, indu- 
stria, transporte, edificionan, 
agricultura y e uso di suelo ta 
principal emisor di gasnan di 
efecto invernadero. 
Hopi hende ta kere cu cam- 
bio climatico ta nifica tem- 
peraturanan mas halto. Pero 
aumento di temperatura ta 


solamente e principio di e 
historia. Pasobra Tera ta un 
sistema, den cual tur cos ta 
conecta, cambio den un area 
ta influencia cambio den tur 
otro area. 


Consecuencianan di cam- 
bio climatico ta inclui awor, 
entre otro, secura intenso, 
scarsedad di awa dushi, in- 
cendionan di boske grave, 
aumento di nivel di laman, 
inundacionan, dirtimento di 
capanan polar di ijs, tormen- 
tanan catastrofico y un dis- 
minucion di biodiversidad, 
incluyendo di especie pa con- 
sumo humano. 


Cada aumento den keinta- 
mento global ta importante 
Den un serie di rapport di 
Nacionnan Uni, miles di 
cientifico y oficialnan di go- 
bierno ta di acuerdo cu un 
aumento 
di 
temperatura 
global cu no mas cu 1.5° C lo 
yuda nos evita e peor impac- 
tonan di cambio climatico y 
mantene un clima habitabel. 
Sinembargo e politica actual 
ta punta den direccion di un 
aumento di temperatura di 
2.8° C na final di siglo. 


E emisionnan causando cam- 
bio climatico ta bin di tur 
parti di mundo, pero algun 
pais ta genera mas cu otro. E 
100 pais emisor mas abao ta 
genera apenas 3% di e total, 
e 10 pais emisor mas grandi 
68%. Tur pais tin cu actua, 
pero esunnan cu ta crea mas 
problema tin un responsabi- 
lidad mas grandi pa actua 
prome. 


Nos ta enfrenta un reto gran- 
di, pero ya ta dispone di so- 
lucionnan. Hopi solucion pa 
cambio climatico por aporta 
beneficio economico y na 
mes momento mehora nos 
bida y proteha e medio ambi- 
ente. Nos ta conta cu frame- 
work y acuerdonan global pa 
guia e proceso di accion cli- 
matico manera e Sustainable 
Development Goals, e UN 
Framework Convention on 
Climate Change y Acuerdo 
di Paris. 


Tin tres categoria amplio di 
accion: reduci emisionnan, 
adaptacion na impactonan 
climatico y financia ahuste- 
nan necesario. 


Cambio pa energia renovabel 
lo reduci emisionnan cu ta 
provoca cambio climatico. 
Aunke tin un cantidad cada 
bes mas grandi di pais cu 
compromiso pa yega na “net 
zero emissions” na 2050, e 
realidad ta cu mitar di tur 
reduccion di emision mes- 
ter keda concretisa prome 
cu 2030 pa mantene e kein- 
tamento global bao di 1.5° C. 
Produccion di combustibel 
fossil mester reduci aproxi- 
madamente 6% pa aña entre 
2020 y 2030. 


Adaptacion na consecuen- 
cianan climatico ta proteha 
hende, negoshi, medio di 
subsistencia, infrastructura y 
medio ambiente. E ta cubri 
esunnan actual y pronostica 
pa futuro. Adaptacion mes- 
ter tin tur caminda, pero cu 
prioridad pa esunnan mas 
vulnerabel y menos recurso 


pa enfrenta riesgo climatico. 


Accion climatico ta rekeri 
inversionnan financiero sub- 
stancial di parti di gobierno y 
empresanan. Pero inaccion ta 
sali hopi mas caro. Na nivel 
internacional e paisnan desa- 
roya y emisornan mas grandi 
tin e responsabilidad pa yuda 
crea mecanismonan financie- 
ro pa paisnan mas vulnerabel 
of cu menos recurso financia 
e ahustenan necesario. 


Enfoke riba islanan chikito 
den desaroyo 
Cambio climatico por afecta 
nos salud, agricultura, cria y 
pesca, vivienda, seguridad y 
trabao. 
Islanan Chikito den Desar- 
oyo (Small Island Develop- 
ing States) ta mas vulnerabel 
na 
impactonan 
climatico. 
Erosion di areanan costal, 
aumento di nivel di lama, in- 
trusion di awa salo, scarsedad 
di awa dushi, degradacion di 
tereno pa agricultura y dis- 
minucion di biodiversidad 
ta particularmente impacta 
isla, y tambe desaster natural 
manera tormenta, horcan, in- 
undacion y secura. 


Ta premira cu refugiadonan 
climatico lo aumenta drasti- 
camente den cantidad, cu un 
parti substancial procedente 
di Islanan Chikito den Desa- 
royo cu literalmente ta core e 
riesgo di disparce den lama. 


No ta por nada cu e prome 
version di e Environmen- 
tal Vulnerability Index di 
Nacionnan Uni a ser crea 
y publica na 2004 basa riba 
e vulnerabilidad di islanan 
chikito dor di e South Pacific 
Applied Geoscience Com- 
mission na Fiji, den cual ta 
usa 50 “smart indicators” pa 
calcula e vulnerabilidad di 
medio ambiente di un pais 
pa futuro impactonan. Y se- 
gun e Global Climate Risk 
Index(CRI) 2020 compila pa 
e NGO GermanWatch Aruba 
ta cualifica como un pais vul- 
nerabel. 

D66 kier pa acceso na aborto bira un derecho humano 


(NLTimes) – D66 kier pa 
Hulanda promove e dere- 
cho pa aborta na nivel 
internacional. 
Muhenan 
den otro partinan di Eu- 
ropa kier por tin un abor- 
to sigur y accesibel, segun 
D66 su parlamentario Sjo- 
erd Sjoerdsma y Wieke 
Paulusma. 


Nan ta kere cu esaki ta po- 
sibel si acceso pa aborto bira 
preserva como un derecho 
humano den Charter of Fun- 
damental Rights di e Union 
Europeo. Cu e fin aki, miem- 
bronan di D66 lo somete un 
iniciativa di memorandum na 
Tweede Kamer. 


“Cada aña 39,000 muhe mun- 


dialmente ta fayece como re- 
sultado di un aborto cu no ta 
safe. Esaki ta e tamaño di e 
ciudad di Wageningen. Esaki 
ta imposibel. Hulanda mes- 
ter tuma e iniciativa di lucha 
contra e abusonan aki y lucha 
pa un aborto accesibel y safe 
den mundo,” Sjoerdsma a 
declara. 


Ademas, D66 kier pa Hu- 
landa provee placa na hende 
muhenan na estado den ex- 
terior si nan no ta permiti 
di tin un aborto den nan 
mesun pais. Mas o menos 
3,000 muhe den exterior ta 
bay Hulanda tur aña pa ricibi 
un aborto segun Sjoerdsma. 
Pa esaki, D66 ta propone 
aloca 3 miyon euro na or- 


ganisacionnan cu pro yuda e 
muhenan aki yega na un cli- 
nica di aborto na Hulanda. 


D66 tambe ta demanda cu 
asistencia pa aborto mester 
ta parti di ayudo di emergen- 
cia den areanan di conflicto. 


Muhenan aki hopi biaha ta 
victima di violencia sexual. 
Parlamentarionan ta señala 
cu esaki ta precisamente di- 
con e ta importante pa hende 
muhe cu a ser victima di vio- 
lacion tin acceso na e asina 
yama ‘morning after pill’ of 


un pildo pa aborto. Miem- 
bronan di D66 ta kere cu e 
pildonan mester keda inclui 
automaticamente den e pa- 
ketenan di emergencia cu ta 
bay na e paisnan aki. 


Parlamento Europeo tambe 
a haci yamado e aña aki pa 
haci e derecho di aborto un 
derecho fundamental recon- 
oci. “Si homber por a keda 
na estado, aborto lo a ta un 
derecho humano for di basta 
tempo caba,” Sjoerdsma a de- 
clara. “E situacion cu a surgi 
na Merca despues cu a retira 
Roe vs Wade ta demostra con 
importante e ta pa ankra e 
derecho aki.” 


Yobida ta trece sangura y sangura por trece malesa 


Aruba ta experenciando 
un temporada di hopi 
yobida y manera pueblo 
di Aruba sa caba, yobida 
por ta un bendicion pero 
tambe tin su peligernan 
pa salud di hende ora cu 
awa limpi keda para. 


Aedes Aegypti, e sangura 
pata blanco por transmiti 
diferente malesa, por ehem- 
pel e malesa Dengue cual por 
ocaciona sintoma nan hopi 
fuerte di keintura, dolor di 
cabes, curpa y weso y por te 
hasta conduci na morto. 


Na momento cu awa di yobi- 
da of cualkier awa keda para e 
ta bira un luga unda sangura 
por pone webo y broei. Mas 
awa para tin rond di un cas, 
mas molester di sangura e ha- 
bitantenan di e cas mes lo tin 
y tambe esnan cu ta biba den 
sercania. Mas cas cu criadero 
di sangura tin den un area, 
mas grandi e problematica 
di sangura lo ta den un bario 
hisando asina tambe e posibi- 
lidad di transmision di Den- 
gue, Zika of Chikungunya. 


ersonal di seccion di Gele 
Koorts Muskiet Bestrijden 
(GKMB) di Departamento 
di Salud Publico (DVG) ta 
canando tur dia di cas pa cas 
den diferente districto treci- 
endo informacion na comu- 
nidad y tambe ta yuda educa 
habitantenan pa reconoce e 
potencial criaderonan rond di 
nan cas. Di e forma aki cada 
ciudadano por sigui nan mes 
yuda mantene e cantidad di 
sanguranan rond di su cas y 
den su bisindario abou. Tam- 
be GKMB ta cumpliendo cu 
su tarea di bishita areanan y 
terenonan publico pa sana of 
deshaci di awanan para cu ta 
potencial criaderonan di san- 
gura. 


E origen di e problematica di 
sangura ta e criadero di san- 
gura. Mas criadero tin, mas 
sangura lo tin. P’esey cada 
ciudadano den comunidad 
tin e responsabilidad di ac- 
tivamente yuda den e pros- 
eso pa deshaci di criadero- 
nan di sangura, cuminsando 
den nan mes un cas y cura. 
GKMB lo spuit solamente 


den caso si tin un outbreak di 
Dengue. mirando cu na mo- 
mento di spuit unicamente 


e sangura cu ta bulando lo 
muri. Si comunidad no de- 
shaci di e criadero nan rond 


di cas, e babynan den forma 
di larva den e awa nan para lo 
sigui nan cyclo di bida y den 
menos cu 1 dia lo tin e me- 
sun problematica atrobe. 


Pa mas informacion like 
nos Facebook page Directie 
Volksgezondheid DVG Aru- 
ba, Follow nos riba Instagram 
directie_volksgezondheid_ 
aruba, subi nos website www. 
dvg.aw, yama nos na 5224200 
of mail nos na servicio@dvg. 
aw 

Hulanda a duna €322 miyon euro den sosten militar na Ucrania 


(NLTimes) – Te cu dia 14 
di november, Hulanda a 
duna Ucrania mas di 322 
miyon euro den sosten 
militar pa su bataya con- 
tra Rusia, segun minister 
di Defensa, Kajsa Ollon- 
gren a bisa den un carta na 
Parlamento ayera. 


Tambe el a urgi pa keda 
trankil mientras ta investi- 
gando e misil cu a cay na Po- 
lonia riba diamars. 
Ollongren a yama e incidente 
cu e misil, cu a laga atras al 
menos dos morto, “serio y 
perturbante.” 
El a bisa reporteronan ayera: 
“Pasobra e ta un di e cosnan 
cu bo sa cu por pasa. Algo ta 
bay malo, un hende ta calcula 


malo. Y esey por tin conse- 
cuencianan mayor. Y esey 
ta precies pakico nos mes- 
ter keda trankil y examina e 
hechonan.” 


Un investigacion di Polonia 
riba e incidente cu e misil, cu 
a dal e pueblo di Przewodow 


cerca di frontera cu Ucrania, 
awo ta parce di ta parti di de- 
fensa aereo Ucraniano usa 
pa ehercito eynan. Andrzej 
Duda, presidente di e pais, 
a bisa cu no tin evidencia cu 
Rusia a lansa e misil. Duda a 
bisa cu mas probablemente 
tabata un “incidente desafor- 


tuna”. 


Jens Stoltenberg, hefe di 
NATO tabata di acuerdo, 
pero a bisa cu Rusia ta cul- 
pable pa a crea e circunstan- 
cia. Defensa aereo Ucraniano 
tabata den uso solamente pa- 
sobra Rusia a lansa decenas di 
misil riba Ucrania diamars. 
“Rusia ta carga e responsabi- 
lidad final”, el a bisa. 
Rapportnan inicial a sugeri cu 
e misil cu a dal Przewodow 
tabata lansa pa forsanan Ruso. 
Pero tres oficial Mericano 
a bisa cu e evaluacion pre- 
liminar ta sugeri cu forsanan 
Ucraniano a lansa e misil 
contra un misil Ruso memey 
di un atake masivo di Rusia 
riba infrastructura electrico 


di Ucrania. 


Sosten di Hulanda y otro pais 
ta yudando Ucrania “defende 
su mes y continua pusha 
contra forsanan Ruso”, Ol- 
longren a skirbi den su carta 
na Parlamento. “Gobierno, 
pa e motibo aki, ta considera 
mas importante cu nunca pa 
continua contribuyendo na 
autodefensa Ucraniano, par- 
ticularmente awo cu winter 
ta yegando.” 


Den su update anterior riba 
sosten militar pa Ucrania, 
manda na Parlamento dia 13 
di september, Hulanda a con- 
tribui 222 miyon euro den 
sosten militar. 


RIVM: No tin cambio real den emisionnan di Tata Steel 


(DutchNews.nl) – Nivel- 
nan halto di contaminan- 
tenan basa riba polycar- 
bon y metal, incluyendo 
chumbo, un biaha mas a 
wordo haya den particula 
di stof deposita cerca di 
obranan di Tata Steel na 
IJmuiden, segun instituto 
di Salubridad Publico y 
Medio Ambiente di Hu- 
landa, RIVM a bisa ayera. 


E resultadonan ta general- 
mente similar na esnan di un 
estudio di RIVM na 2020, y e 
agencia a bisa cu no por de- 
clara cu certeza si e cantidad 
si PAH (polycyclic aromatic 


hydrocarbon) y metal den 
region IJmond ta disminuy- 
endo. Pa check adecuada- 
mente si e emisionnan ta re- 
duciendo, mester haci inves- 
tigacion riba un cantidad di 
aña, RIVM a bisa. Resultado 
si e siguiente investigacion ta 
bay keda publica na spring di 
2023. 


Tin algun diferencia compara 
cu 2020. E cantidad di PAH 
y metal tabata mas abao na 
Wijn aan Zee, pero mas halto 
na Beverwijk – loke ta pa mo- 
tibo di condicionnan di tem- 
po. E cantidad di hero haya 
den stof den henter e region 


tambe tabata mas abao cu na 
2020. Sinembargo, e riesgo 
pa muchanan hungando pafo 
ta keda “indeseable”, RIVM a 
bisa. 


Tata Steel a bisa den un reac- 
cion cu ta reduciendo tanto 
zonido y emision genera pa 
e plata y siman pasa a bisa cu 
e volumen di PAH a keda re- 
duci cu 50 porciento desde 
2019. Calculacionnan di Tata 
Steel, cual ta verifica pa un 
bureau externo, ta refleha 
emisionnan actual, mientras 
RIVM ta haci estudio riba 
stof cu ta cay den e areanan 
rond. 


Studiantenan internacional frecuentemente ta victima 
di mal doño di cas y discriminacion 


(NLTimes) 
– 
Studian- 
tenan internacional ta e 
victimanan di faboritismo 
ora cu nan ta busca un cas, 
y hopi biaha ta cay vic- 
tima di doño di cas segun 
e union nacional di studi- 
ante LSVb riba diamars. 


Mientras cu studiantenan di 
Hulanda no necesariamente 
ta haya facil pa haya un vivi- 
enda accesibel durante nan 
estudio, studiantenan inter- 
nacional ta experiencia un 
proceso hopi mas pio, LSVb 
a bisa den un reportahe to- 
cante e situacion di vivienda 
durante e aña academico di 
2021 pa 2022. 


“E experiencia aki hopi biaha 
ta uno di exclusion y costonan 
aumenta,” e organisacion a 
bisa den su reportahe. Stu- 
diantenan internacional hopi 


biaha a paga un suma di 34 
euro pa cada meter cuadra pa 
un espacio di vivienda com- 
parti, cual ta practicamente 
21 porciento mas halto cu e 
studiantenan Hulandes. Un 
camber den un cas ta costa 
studiantenan 
internacional 
31 euro pa cada meter cuadra 
accidentalmente, un aumen- 


to di 35 porciento compara 
cu e studiantenan Hulandes. 
E prijs pa espacio pa dos cam- 
ber of mas tabata un poco 
mas halto na 15 euro, cual a 
aumenta di 14 euro pa cada 
meter cuadra. 


“Mientras cu esaki posible- 
mente no ta sorprendente pa 


causa di e gran variedad di 
cultura cu ta provee Hulanda 
cu studiante, e ta permanece 
problematico cu e diferen- 
cia den costo pa vivienda ta 
asina significante. Ademas, 
studiantenan 
internacional 
ta enfrenta discriminacion 
den un adkisicion pa un vivi- 
enda ademas di e trato cu nan 


ta ricibi di e doño di cas na 
Hulanda,” LSVb splica. E or- 
ganisacion a tuma e conclu- 
sion aki despues di a analisa 
525 reportahe tocante vivi- 
enda y mantenemento cu a 
ser entrega via su Housing 
Hotline durante e ultimo aña 
academico. 


“No solamente e ta aparente- 
mente particularmente dificil 
pa studiantenan internacional 
pa haya vivienda na prome 
luga, enfatisa pa e proporcion 
halto di e reportahenan cu e 
Housing Hotline ta haya na 
momento cu e studiantenan 
si haya un vivienda nan ta 
gasta mas cu e studiantenan 
Hulandes riba tur tipo di 
vivienda mientras cu nan 
presupuesto ta hopi mas abao 
compara cu esun di e otro 
studiantenan 
Hulandes,” 
LSVb a expresa. 

Hulanda bao presion pa permiti expansion di e area Schengen 


(NLTimes) – Comision 
Europeo ta poniendo mas 
presion riba Hulanda pa 
finalmente laga Bulgaria 
y Romania uni na e area 
di Schengen y retira e 
control di frontera. 


Segun Europa, no tin absolu- 
tamente ningun motibo pa 
sigui blokia e “decision his- 
torico” aki, algo cu Hulanda 
tin mas di 11 aña ta haci, 
Volkskrant a reporta basa riba 
un reportahe di Comision 
Europeo. 


Den e reportahe, e Comision 
a bisa cu “no tin duda” cu 
Romania, Bulagaria y Cro- 
acia ta cumpli cu tur e condi- 
cionnan pa uni na e area liber 
di paspoort cu ta Schengen. 
E Comision a urgi pa e es- 
tadonan miembro duna e 
luz berde pa e expansion di 
Schengen den december, 
cumpli cu Europa su prome- 
sa na e tres paisnan y cumpli 
cu e “expectativanan legi- 
timo.” 


Tur e miembronan di Bul- 
garia den e Parlamento Eu- 
ropeo recientemente a man- 
da Prome Minister Mark 
Rutte un carta cu un apela- 
cion similar. “Decisionnan 
den e expansion di e area di 
Schengen no por depende 
riba un agenda nacional di 
un Estado Miembro,” nan a 
bisa. 


Hulanda ta e unico Estado 
Miembro di e Union Eu- 
ropeo cu ta blokiando e ex- 
pansion di e area di Schen- 
gen, cual ta rekeri decision 
unanime di parti di e paisnan 
den e union. E Comision a 
declara den aña 2011 cu Ro- 
mania y Bulagaria, miem- 
bronan di e union for di aña 
2007, ta cla pa uni na e area 
di Schengen. Tabatin oposi- 
cion entre e miembronan di 
e union, citando preocupa- 
cion pa cu corupcion, crimen 
y fraude como motibo pa 
mantene e control di e fron- 
teranan. Sinembargo despu- 
es di reforma significante di 
Sofia y Bucharest, tur estado 
miembro cu excepcion di 
Hulanda a keda di acuerdo. 


Bulgaria, Romania y Croacia 
ta ehempelnan perfecto di e 
implementacion 
completo 
di tur rekisito di Schengen, 
e Comision a splica. Esaki 
ta inclui vigilancia efectivo 
di Europa su fronteranan 
externo, control di visa, pre- 
vencion di migracion ilegal 


y crimen, cooperacion cu 
agencianan Europeo y respet 
pa derechonan Humano. 


E area di Schengen ta con- 
sisti di 26 pais, incluyendo 
22 Estado Miembro di e 
Union Europeo. E 420 mi- 
yon residente di e paisnan 
aki por biaha dentro di e 
area di Schengen sin uso di 
un paspoort. E falta di con- 
trol di frontera den e area aki 
tambe ta facilita e sectornan 
di trafico y transport. 

Brazil: Despues di dos siman di silencio, ta revela cu Bolsonaro 
ta malo 


(infobae) 
– 
Presidente 
Brasileño, Jair Bolsonaro, 
kende a perde eleccion 
dia 30 di october ultimo 
contra lider progresista 
Luiz Inacio Lula da Silva, 
a cumpi ayera dos siman 
di silencio absoluto, loke a 
atribui na un malesa. 


E falta di informacion oficial 
a caba ayera na momento cu 
vice-presidente 
Hamilton 
Mourao a bisa diario O Glo- 
bo cu e lider di ultraderecha 
ta sufri di erisipela, un malesa 
di cuero cu a produci un her- 
ida na un pia y ta impidie di 
bandona su residencia oficial 
na Brasilia. 
Tambe e rednan social di 


e mandatario ta completa- 
mente silencia, cual durante 
ultimo cuatro aña e manda- 
tario a usa constantemente, 
hasta pa anuncia cambio di 
minister. 


Ultimo biaha cu Bolsonaro 
a subi su rednan social tabata 
dia 2 di november ultimo, 
tempo cu a publica un video 
riba cual el a desautorisa gru- 
ponan di chauffeur di truck 
di derecha extremo cu tabata 
blokea centenares di caretera 
na henter e pais pa protesta e 
victoria di Lula den urna di 


votacion. E manifestacionnan 
aki a stop despues di algun 
dia, pero a keda reemplasa pa 
concentracionnan di miles di 
persona na e porta di cuartel- 
nan na decenas di ciudad di e 
pais. 


E ausencia largo di e man- 
datario, splica pa Mourao, a 
desata un serie di suposicion 
den prensa local, cu a specula 
cu e posibilidad di un male- 
sa y tambe di un “depresion 
post-electoral”. 


Mexico: Ta anuncia caso di corupcion contra ex-Procurador General 


(AP) — Agencia Mexicano 
contra labamento di placa 
a bisa diamars cu a haya 
evidencia di corupcion 
na man di ex-Procurador 
General di e pais. 


Ex-Procurador General, Je- 
sus Murillo Karam, ta cera 
den prison desde augustus 
acusa di comete abuso du- 
rante e investigacion riba e 
desaparicion di 43 studiante 
na 2014. 


Awo, Unidad di Inteligencia 
Financiero di Mexico ta bisa 
cu Murillo Karam no a de- 
clara como $1.36 miyon den 
entrada. E unidad tambe a 
bisa cu su familiarnan tabatin 
un interes den un compania 
cu por a beneficia for di con- 
tractnan di gobierno durante 
e tempo cu el a ocupa su fun- 
cion, entre 2012 y 2015. 


Murillo Karam a rechasa 
acusacionnan cu el a crea un 
version falso di e desapari- 
cion pa tapa pa otronan cu 
tabata involucra den dje. E 


no tabata inmediatamente 
disponible pa responde na e 
acusacionnan nobo. 


E unidad a bisa cu a manda 
evidencia na fiscalnan pa po- 
sible cargonan di trafico di in- 
fluencia y evasion di impues- 
to. A bisa cu un investigacion 
a mustra cu yiunan, sobrino 
y yerno tabata involucra den 
un compania priva cu a haya 


contract di Departamento di 
Comunicacion y Transporte 
di gobierno. E unidad a bisa 
cu yiu homber di e cabesante 
di e departamento en cues- 
tion a fungi como secretario 
di Murillo Karam tempo cu 
e tabatin e puesto di Procu- 
rador General, aumentando e 
posibilidad di un intercambio 
di fabor. 


Murillo Karam, 74, a super- 
visa e investigacion original 
di Mexico riba e desaparicion 
di 43 studiante di un scol di 
maestro radical, y awo ta en- 
frenta huicio pa cargonan di 
desaparicion forsa, no reporta 
tortura, y mal conducta ofi- 
cial den e caso aki. 


Murillo Karam a concede 
cu por tabatin “eror” den e 


investigacion, pero a bisa cu 
den e ocho aña desde e inci- 
dente, ningun persona por a 
proba otro version di loke a 
sucede cu e studiantenan den 
ciudad di Iguala na Guerrero. 


El a anuncia na 2014 cu e stu- 
diantenan a wordo secuestra 
pa polis local, entrega na un 
gang di droga y asesina, nan 
curpa kima na un dump a tira 
nan restonan den un riu. El 
a yama esaki e “berdad his- 
torico”. 
Pero investigacionnan inde- 
pendiente y e actual Procura- 
dor General a desmenti e ver- 
sion aki. Nan ta bisa cu varios 
nivel di autoridad tabata in- 
volucra, incluyendo forsanan 
di seguridad, y cu evidencia y 
escenanan di e crimen a wor- 
do altera. 
Tambe tabatin incidentenan 
di tortura, aresto inadecua 
y mal trato di evidencia cu 
a permiti pa mayoria di e 
miembronan di gang directa- 
mente implica keda den lib- 
ertad. 


Peru: Yiu di ex-presidente sentencia den complot pa cumpra voto 


(AP) — Un ex-congresis- 
ta Peruano kende ta yiu 
di ex-presidente Alberto 
Fujimori a keda senten- 
cia riba diamars cu cuatro 
aña y mey den prison pa 
traficacion di influencia, 
maske e ta bay keda liber 
pendiente di apelacion. 


Kenji Fujimori, kende tambe 
ta ruman homber di lider 
politico Keiko Fujimori, a 
wordo haya culpable den un 
complot pa cumpra voto den 
Congreso na 2018 pa evita e 
retiro di e presidente e tempo 
aya, Pedro Pablo Kuczynski. 


Un brasa di Corte Supremo 
a entrega e veredicto, pero a 
bisa cu Fujimori ta bay keda 
den libertad pendiente di un 
apelacion den otro brasa di e 
corte. 


E corte a bisa cu Kenji Fu- 
jimori tabata buscando pa 
blokea e salida di Kuczyn- 
ski pa motibo di acusacion 
di corupcion involucrando 
e compania di construccion 
Brasileño, Odebrecht. Dos 
ex-congresista y un assistent 
congresional tambe a keda 
condena, cu nan sentencian- 
an suspendi temporalmente. 

Republica Dominicana: 45% di nacemento na Maternidad Altagracia 
di mama Haitiano 


(DiarioLibre) – Reciente- 
mente gobierno di Republica 
Dominicana a rechaza e pro- 
puesta pa para deportacion di 
Haitiano indocumenta, riba 
peticion di Nacionnan Uni. 
E critica di no ta dispuesto 
pa coopera den e crisis a haya 
como respuesta cu e pais lo 
ta haciendo mas cu cualkier 
otro. Por ehemplo, den Hos- 
pital Universitario Materni- 
dad Nuestra Señora de la Al- 
tagracia tabatin durante 2022 
te recien 9.052 nacemento. 


Di esakinan, alrededor di 
45% ta di mama di exterior, 
specificamente di inmigrante 
Haitiano, segun Jorge Arturo 
Jimenez, director di e centro 


di salud. Di e 9.052 nacemen- 
to registra, 4.979 (55%) tabata 
di mama Dominicano y 4.073 
(45%) di mama inmigrante 
Haitiano. 


E medico a bisa tambe cu, 
aunke nan tin mas di ocho 
luna sin mama cu a fayece 
den maternidad, e mayo- 
ria cu a registra, loke e no a 
specifica, tabata di mama in- 
migrante Haitiano pasobra, 
segun e ta splica, nan ta yega 
sin a haya e debido control 
prenatal. 
Jimenez no por a precisa e 
costo di un muher embaraza 
o cu ta duna luz den e Uni- 
dadnan di Cuido Intensivo 
(ICU), pero a aclara cu esey 


ta depende di e tempo cu un 
persona ta keda den e lugar y 
e patologia cu ta afecta. 


E director Materno Infan- 
til y Adolescente di Servicio 
Nacional di Salud (SNS), 
Martin Ortiz, a sigura cu e 


mamanan Dominicano cu 
complicacion, por ehemplo, 
sa dura entre tres pa cinco dia 
den ICU, mientras cu e esta- 
dia di e Haitiananan ta alred- 
edor di 10 pa 15 dia. 


“Mi mester bisa bo cu no ta 
falta esfuerzo. Ta trata nan 
igual (e mamanan Haitiano) 
y ta duna nan e mesun me- 
dicamento y e mesun trata- 
mento, sea ta Dominicano o 
sea ta stranhero di cualkier 
nacionalidad,” Martin Ortiz 
ta enfatiza. E ta revela tambe 
cu e proyeccion ta cu e nace- 
mento di yiu di mama Hai- 
tiano e aña aki lo pasa riba e 
35.000 di aña pasa. 


Venezuela: Dollar ta pasa bay pa 11 bolivar 


(ElNacional/VOA) 
– 
E 
dollar paralelo na Ven- 
ezuela a pasa e barera di 
11 bolivar pa un. E prijs ey 
por sigui aumenta, segun 
expertonan, cu ta pro- 
nostica cu e tendencia pa 
bay mas halto ta keda y lo 
provoca un inflacion mas 
fuerte ainda pa fin di aña. 


Mientras tanto Banco Cen- 
tral di Venezuela a mantene 
e tasa oficial na 9,29 bolivar, 
na momento cu siman pasa 
caba e dollar paralelo a pasa e 
marca di 10 bolivar. Den eco- 
nomia informal y den varios 
sector formal tambe, manera 
comercio y empresanan mi- 


norista, ta sigui e dollar para- 
lelo, aunke esey no ta permiti. 


Gobierno Chavista ta mira e 
dollar riba mercado “preto” 


como hueso di lomba di un 
“guera economico” impulsa 
pa factornan externo con- 
tra nan pais. Sin embargo, e 
ascenso di e tipo di cambio 


paralelo na e pais ta tumando 
lugar den un contexto unda 
no tin abundancia di divisa; e 
reservanan internacional ta na 
un minimo historico y aunke 
e hiperinflacion di ultimo 
añanan a mengua, e aña aki 
inflacion a cuminza aumenta 
atrobe, segun economista 
Hermes Perez den conver- 
sacion cu Voice of America. 
Segun investigacion di Perez, 
prijsnan di producto, bienes y 
servicio a triplica desde mei e 
aña aki, compara cu e periodo 
januari pa april. 


Perez, profesor di Universi- 
dad Metropolitana, y ultimo 
hefe di mesa di cambio di 


BCV y academico specializa 
den macroeconomia y petro- 
leo, ta subraya cu e rebrote 
inflacionario observa desde 
mei a impacta e prijs di e di- 
visa, y ta impulsando su as- 
censo. “Asina ta perpetua e 
eterno ciclo vicioso: Prijsnan 
ta subi, tasa di cambio ta au- 
menta, y esaki ta impulsa e 
alza di prijs,” segun e experto. 


Perez ta pronostica cu e tasa 
di cambio ta keda subi den e 
ultimo dos luna di aña, pa e 
aumento di prijs pa motibo di 
temporada, mas liquidez pa 
Pasco, y e fracaso pa contene 
inflacion di parti di estado. 


Venezuela: Josep Borrell (Union Europeo) ta urgi negociacion 


(ElNacional) - Josep Bor- 
rell, hefe di asunto exte- 
rior di Union Europeo, a 
urgi e partidonan guber- 
namental y di oposicion 
Venezolano pa reanuda 
negociacion na Mexico, cu 
a keda stanca aña pasa. 


Na Paris a tuma lugar siman 
pasa reunionnan di alto nivel 
pa sondea e posibilidadnan 
y Borrell ta considera e ne- 
gociacion entre gobierno di 
Nicolas Maduro y oposicion 
uni den Plataforma Unitaria 
como “oportuno y necesa- 
rio”, y cu awor ta “e momen- 
to propicio” pa yega na un 
acuerdo. E hefe di diploma- 
cia Europeo a añadi cu e ta 
anima e partidonan negocia- 
dor pa re-inicia nan dialogo 
na Mexico lo antes posible 
y cu ta solamente e Venezo- 
lanonan mes lo por resolve e 


problemanan critico cu a sur- 
gi na nan pais. Bao auspicio 
di presidente di Francia, Em- 
manuel Macron, e asina yama 
Foro di Paris di siman pasa a 
duna un serie di reunion cu 
interlocutornan Venezolano, 
pero no a defini un fecha pa 


continuacion di e negocia- 
cion na Mexico. 


Di acuerdo cu Borrell, e con- 
tactonan na Paris a manda un 
“mensahe claro: America La- 
tino y Union Eurpeo ta dis- 
puesto pa aumenta esfuerzo 


pa acompaña e negociacion 
lidera pa Venezuela.” Pa Bor- 
rell, e proceso ey lo exigi di 
tur partido “acuerdonan difi- 
cil, cooperacion amplio y 
buena fe, y cu e recuperacion 
di credibilidad den funcio- 
namento di estado tambe lo 


yuda Venezuela pa bolbe den 
economia internacional.” 


Lacalle Pou: “Venezuela ta un 
dictadura y nos no lo cambia 
postura” 
Den un señal cu no tin so- 
lucion facil pa e problema 
di Venezuela, presidente di 
Uruguay, Luis Lacalle Pou, 
a bisa diamars pasa cu Ven- 
ezuela ta un dictadura y cu 
su gobierno (di Lacalle) no a 
cambia su postura den esey, 
a pesar di a nombra un em- 
bahador nobo na Caracas. 
“Nos e unico cos cu nos a 
haci ta nombra un embaha- 
dor. Nos tin na Cuba, nos tin 
na otro pais,” e presidente a 
splica. Lacalle Pou a remarca 
asina cu no a cambia nada 
den su consideracion cu na 
Venezuela tin un dictadura di 
Nicolas Maduro. 

Corte Constitucional lo defini si actriz Esperanza Gomez a viola 
reglanan di Instagram 


(Infobae) – Despues di e 
demanda cu e actriz di 
cine adulto of pornograf- 
ico a entrega den contra 
di e red social, e vocero 
di e compania a recorda 
su persona cu “no por 
promove contenido cu ta 
facilita encuentronan of 
servicionan sexual comer- 
cial.” 


E demanda cu Esperanza Go- 
mez, ken ta actriz di cine pa 
adultonan, a pone un deman- 


da den contra di Instagram pa 
e clausura di su cuenta riba e 
red social a yega dilanti Corte 
Constitucional. Un di e par- 
tidonan involucra a solicita e 
tribunal pa defini si en reali- 
dad e actriz a viola e reglanan 
di e plataforma. E plataforma 
ta sigura cu Gomez ta pro- 
move contenido sexual riba 
su cuenta di Instagram. 


Pa e motibo aki, Fundacion 
Karisma, ken tabata presente 
na e audiencia entre e actriz 


y dirigentenan di Meta, a pidi 
e magistradonan di Corte 
Constitucional pa splica si e 
actriz reconoci di cine porno- 
grafico a viola e statuutnan di 
e companai aki. “Corte tin cu 
dicidi di a viola e normanan, 
esaki ta un di e formanan cu 
Corte por evalua e caso y loke 
nan tin cu mira ta si a viola 
e normanan aki cu riba Ins- 
tagram y Facebook ta hopi cla 
tocante ki contenido por ser 
publica riba e plataformanan 
aki,” Catalina Moreno Aro- 


cha, coordinadora di Inclu- 
sion Social di Fundacion Ka- 
risma a comenta. 


Di mesun manera aki, e fun- 
cionario a recorda algun di e 
reglanan cu Esperanza a viola 
den su cuenta di Instagram 
causando cu su cuenta cu ta- 
batin mas di 5 miyon siguido 
a keda cera. “Nos ta papiando 
di delitonan sexual y adul- 
tonan sin paña, esaki ta e dos 
causa pa cual a bisa Esperanza 
cu a ser su cuenta,” Moreno 
a señala. 


Den su demanda, e actriz a 
sigura cu Instagram a penalisa 
su cuenta pa motibo cu atra- 


bes di su cuenta e tabata pro- 
move e servicionan di su otro 
coleganan. 


“Mi tabatin casi 4 aña sin haci 
nada di entretenimento pa 
adultonan, y mi ta mira cu 
den mey di aña 2021 nan ta 
cera mi cuenta cu 5.7 miyon 
siguido. Prome cu mi a bira 
actriz di entretenimento pa 
dultonan mi tabata modelo 
cu a traha cu marca manera 
Bavaria y La Chica Aguila, 
pero Instagram ta dicidi di 
ponemi den un caha di por- 
nografia y Esperanza Gomez 
no ta solamente pornogra- 
fia,” e modelo a indica dilante 
corte. 


Ryan Castro, cantante cu a bira viral riba TikTok cu su tema Jordan 


(Infobae) – E cantante Co- 
lombiano ken a gana gran 
popularidad pa su tem- 
anan Jordan y Mujeriego a 
brinda Infobae un entrev- 
ista, unda el a conta e pro 
y contra di su cancionnan 
cu a bira viral riba TikTok. 


Ryan Castro ta un talento 
musical. E hoben di 28 aña 
a logra gran popularidad 
danki na e exito cu el a mira 
riba TikTok cu e cancionnan 
Jordan y Mujeriego. E ar- 
tista a logra atrae miyones di 
siguidornan riba platafor- 
manan digital, sinembargo 
e ta admiti cu e ta un trabao 
duro pa haci su musica con- 
oci despues cu e dos temanan 
aki specifico a bira viral. 


Ryan Castro a combersa cu 
Infobae y a conta con e pro- 
ceso a bay pa e por ricibi 
reconocimento pa su trabao 
den shownan. Ademas, el a 
revela cu e ta considera un 
descendiente di Maluma y J 
Balvin, cual ta motiva su per- 
sona sigui traha duro pa con- 
creta su internacionalisacion. 


Su carera a cuminsa den bario 
“cu hopi disciplina y hopi 
compromiso pa por logra tur 
loke ta tumando luga actual- 
mente,” Castro a expresa. Pa 
medio di visualisa, soña el a 
ricibi e oportunidad y semper 
el a mantene su mes consci- 
ente di unda e ta bini, pa asina 
e mantene su esencia tambe. 


Castro no a spera cu su can- 
cion lo bira viral riba e plata- 
forma di TikTok, “mi no a 
pensa esaki pa motibo cu ora 
mi a lansa e canticanan aki e 
mundo di TikTok tabata pre- 
sente si pero mi no a direc- 
ciona esaki pa e plataforma.” 
E tabata un sorpresa pa su 
persona na momento cu su 
cancion a bira viral y mundi- 
almente por a mira persona ta 
conoce su cantica y e baile na 
esaki. 


E plataforma a yuda lansa su 
carera, cual ta duna Castro 
hopi alegria di por mira cu 
varios rond di mundo por a 
disfruta di su canticanan, “mi 
a sinti hopi contento y mi a 
ricibi esaki cu hopi respon- 
sabilidad pa mira cu awo e 


cantica ta mirando exito. Ade- 
mas, mi mester Sali y canta, 
pa asina tur hende pro sa cu e 
ta mi cancion, pa nan wak mi 
cara y pa e fanaticonan cono- 
cemi. Despues di e viralidad 
di e cantica ta bini un trabao 
hopi personal.” 


Recientemente el a lansa su 
EP nobo Reggaetonea, cual 
segun Castro ta manera un 
yiu pa su persona. Despues 


di tanto trabao ta crea musica, 
“lansa e cantica ta manera tin 
un yiu cu bo ta trece na mun- 
do. Mi ta sinti hopi contento 
cu tur hende ta disfrutando di 
esaki tambe. Cu e EP aki mi 
kier a lanta e esencia di regge- 
aton clasico, e melodianan y e 
dialecto.” 


Te ainda e no sa si TikTok lo 
bira un plataforma riba cual 
e lo enfoca en adelante, co- 


mentando cu “tur dia musica 
ta evoluciona y e platafor- 
manan digital tambe. Rednan 
social tambe ta evoluciona, 
pero mi no ta bisa cu mi ta di 
TikTok.” 


El a clausura bisando cu 
como artista e lo acomoda na 
loke ta tumando luga den e 
momento, lagando na cla cu 
su musica no ta “di un solo 
red social.” 

Competencia Hubenil “Gang Di Arte Aruba 
a celebra na grandi nan di 15 aña 


Diaranson dia 9 di novem- 
ber 2022 na Cas di Cultura 
Aruba,a tuma luga e exi- 
toso 
Final di e Competencia 
Hubenil: “Gang Di Arte 
Aruba” cu a celebra na 
grandi nan di 15 aña di 
existencia. Tur hoben par- 
ticipante mester a traha 
un obra creativo y original 
cu e tema central: “Talen- 
tonan Scondi”. 


Un total di 15 grupo a par- 
ticipa den un prefinal cu 
a tuma luga na “Aruba Art 
Fair” durante di e Programa 
di e Performance Art dedica 
na Hubentud, un actividad 
exitoso cu a tuma luga diasa- 
bra 5 di november 2022 na 
unda un cuerpo di hurado a 
kies e 10 grupo cu a pasa na e 
ronda final. 


E participantenan cu a logra 
clasifica pa e ronda final ta- 
bata 
Alysa Brete cu Arte Visual 
& Fotografia. 2. Naomi Ar- 
rindell, cu Poesia. 3. Grupo 
di baile The Fearless Four cu 
Shannee Toussaint, Beverley 
Elliott, Sheri Godet y Xian- 
drény Donata. 4. Gonzalez 
Duo (Alakina Gonzalez Lu- 
jan / Alejandro Gonzalez Lu- 
jan) cu dominio di guitara y 
keyboard y compaña pa Den- 
zel Tromp y Andrew Webb. 
5. Duo di rap; Zef Kerr & 
Brandon Kerr. 6. Guicel 
Krozendijk cu Arte di Palabra 
y canto di rock. 7. Grupo di 
teatro The Fantastiv Five; Ju- 
liana Rowe. Marie Jayne Vr- 
iend, Abigail Evertsz, Naomi 
Arrinde y Kaiden Paternina. 
8.Guizza 
Steenvoorde 
cu 
Solo Performance cu Arte di 
Palabra y Baile. 9.Grupo di 
canto rap y baile I-LEDM; 
Dimitri Leonora, Isdell Hy- 
acinme, Lenz Julien y Am- 
ylenne Roga. 10. Grupo di 
baile No Image Dance Crew; 
Shäindra Ashby, Shantal Ar- 
zuza Avila, Arzuliane Arzuza 
Avil, Dinaly Yarzagaray y Aly- 
sa Brete. 


Na inicio di e actividad 
despues di un tremendo ap- 
ertura di baile presenta pa 
e participantenan, tabatin e 
presentacion di e Proyecto 
Hubenil: “Op Zoek Naar 
Boy” Presenta pa Catharsis 
Productions; Proyecto Esco- 
lar den cooperacion cu Filo- 


mena College Mavo, Colegio 
San Antonio, Muchila Cre- 
ativo, Monumenten Fonds 
y Departamento di Cultura 
Aruba, dedica na Boy Ecury. 
Como invitado special ta- 
bata tin e lansameto di e mas 
reciente produccion di nos 
hoben talentoso Stephanie 
Quant. 


Durante di e anochi tabatin 
tambe invitadonan di Bonei- 
ro; Sulainie Martis y Regi- 
nald de Palm cu ta representa 
Openbaar Lichaam Bonaire, 
Seccion di Cultura, Arte y 
Literatura y Sr. Bernhard 
Comproe cu ta representa 
ACE Foundation. E motibo 
cu e invitadonan di Boneiro 
tey, ta paso nan tambe ta or- 
ganisa Gang di Arte Boneiro 
y e ganadonan di Gang di 
Arte Aruba, lo bay represen- 
ta Aruba na Boneiro na mei 
2023 


E resultado final di e top 5 di 
e anochi a keda nomina na: 
5 luga: Guizza Steenvoorde. 
4 luga: (BMT) Zef Kerr & 
Brandon Kerr. 
3 luga: Guicel Krozendijk. 
2 luga: Gonzalez Duo: Alaki- 
na Gonzalez Lujan y Alejan- 
dro Gonzalez Lujan. 
Prome luga: Grupo No Im- 
age Dance Crew; Shäindra 
Ashby, Shantal Arzuza Avila, 
Arzuliane Arzuza Avila, Di- 
naly Yarzagaray, Alysa Brete. 


Departamento di Cultura 
Aruba ta gradici y felicita tur 
scol, maestro, guianan, may- 
ornan y tur hoben partici- 
pante pa nan tremendo par- 
ticipacion. 


Na e hobennan: Luna Cana- 
les. The Four Hidden Tal- 
ents di John Wesley College. 
Rayxienne Chirino. Elisha 
Berlis. Gilian Feria. Isabella 
Navarro. Daniel Maxwell y 
Cassimiree Torres. 
Un danki den special na: 
Minister di Cultura Aruba, 
Departamento di Cultura 
Aruba, Siegfried Dumfries, 
Jeanine Tujeehut, Julie Me- 
rencia Hefe di Seccion di 
Implementacion di DCA, 
Marlene Lampe, Afranina 
Henriquez, Esmara Martis, 
Richard Deluvia, Lider di 
Proyecto Jhon Freddy Mon- 
toya, Marlon Rasmijn, Shar- 
line Bremo. Roland Hel- 
der, Doralba Emerenciana, 


Roberto Loestok, Jeanédy 
Semeleer. 
Fatme 
Rigaud, 
Anuar Habibe, Suhaila Al- 
ders, Proyecto den coop- 
eracion Dream, Dare, Do & 
Gang di Arte, Freddy Tromp 
di Popcorn Dancers, Lupita 
Bernabela, Angela Velazco, 
Roland Jansen, Diana Croes, 
Tito Bolivar, Aruba Art Fair, 
Tecniconan di Cas di Cul- 
tura, Invitadonan special di 
Boneiro: Sulainie Martis, 
Bernhard Komproe y Regi- 
nald de Palm. Cuerpo di hu- 
rado: Adriana Kozlov, Yahaira 
Maduro, Reginald de Palm, 
Anaisa 
Orman, 
Roderich 
Lopez, Gigiola Arendsz y 
MC nan: Samantha Trinidad 
y Michael Paesch. 


Pa mas potret y video por 
bishita nos pagina di FB 
“Gang di Arte Aruba” y nos 
Instagram “Gang_di_Arte”. 

Cas di Machi no tabata kier cliente baha for di ambulance 
y no tabata desea e persona mas 


Unidad 
di 
ambulance 
diamars mainta a keda 
dirigi pa Cas di Machi na 
Vondelaan unda e person- 
al a informa cu un cliente 
di edad tin cu bay hospi- 
tal pa un control medico. 
Asina na hospital dokter- 
nan a controla e persona y 
a constata cu no tin nada 
pa e pashent por keda 
hospital. 


Ambulance a presenta y a 
yega na Cas di Machi pero, 
e personal a keda di shock 
ora cu gerencia a bisa nan 
no kier e pashent mas y bay 
cune. Mucho no por a haci y 
no por laga un persona cu no 
tin cas riba caya, ta algo in- 
humano. 


A yama polis, y notifica mas 
instancianan di gobierno. Se- 
gun gerencia e persona tin 
debe riba su nomber, ta mus- 
tra mas bien cu Cas di Machi 
kier a deshaci di e persona di 
lage den man di ambulance 
pa nan cuenta y aki gerencia 
a faya. For di mas persona a 


compronde cu tin basta keho 
riba e cas di cuido aki. 


Gerencia mester a baha cabes 
ora mas departamento di go- 
bierno a cay aden y mester a 
tuma e cliente bek, paso den 
ambulance y riba caya en por 
biba. 


Kijkdag na Warda di Polis Oranjestad 


Diasabra awo 19 novem- 
ber 2022 entre 09:00 main- 
ta pa 12:00 merdia, Warda 
di Polis Oranjestad ta or- 
ganisando un “KIJKDAG” 
un biaha mas . 


Kijkdag ta incera articulonan 
cu Polis a haya den un of otro 
forma y cu ta buscando e 
doño di e articulonan aki por 
ehempel bicicleta, herment 
etc. Bo ta invita pa pasa libre- 
mente pa pasa wak e articu- 
lonan cu ta di bo na Warda di 
Polis Oranjestad. 


Si abo ta reconoce bo arti- 
culo y bo ta doño di dje tin 
algun rekesito cu bo mester 
tene cuenta cu ne. 


Pa bo por prueba cu bo ta 
e doño, bo mester bin cu e 
siguiente documentonan: 
Un ID valido, un rijbewijs 
valido of un paspoort. 
Un comprobante, recibo di e 
compra di e articulo of cu bo 
ta e doño di e articulo. 
Por mira tur imagen di e ar- 
ticulonan cu a ser haya ariba 
nos pagina di facebook www. 
facebook.com/korpspolitiea- 
ruba 
Nos ta invita bo un biaha mas 
pa pasa serca nos na Warda di 
Polis Oranjestad y bin mira si 
bo ta logra hay abo articulo- 
nan durante KIJKDAG 2022. 

Skirbi pa Robert Arends 


Inventarisacion di adulto mayor ( 60 + ) 


Ora un Gobierno kier bin cu 
un maneho dirigi riba cierto 
grupo di hende , e prome 
cos cu Gobierno mester haci 
ta definí y inventarisa di 
cuanto persona e grupo ey 
ta consisti. E inventarisacion 
, pa respeta privacidad di e 
personanan , NO mester 
inclui nomber pero mester 
ta basa exclusivamente riba 
cantidad. 


Pa loke ta “ouderenzorg” 
e maneho - segun info 
den prensa - ta dirigi riba 
personanan di edad 60+. 


Como e fecha fiho pa midi / 
compara e cantidad di 60+ 
pa aña , por scoge pa 1 di 
januari di tur aña y por usa 
e fecha aki tambe ora pidi y 
ricibi informacion di cualkier 
instancia ( sector publico y 
priva ). Asina por compara 
e cifranan total di Aruba cu 
e cifranan di cada instancia ( 
sector publico y priva ) pa sa 
ki peso e informacion di cada 
instancia ( sector publico y 
priva ) tin den e totalidad di 
Aruba. 


E cantidadnan basico cu 
por sirbi como norma pa 
administra y pa compara ta : 
“E cantidad total di 60+ 
biba na Aruba , specifica den 
cantidad di hende hombre 
y hende muher y specifica 
tambe den gruponan di edad 
manera 60-70 , 70-80 , 80-90 
, 90-100 y 100+ “. 


E 
cantidadnan 
di 
60+ 
menciona por ser haya y 
pidi di forma regular tur aña 
cu cooperacion di CBS ( 
Centraal Bureau v Statistiek 
) for di cifranan di Censo. 
Ademas di Censo por haya 
informacion 
valioso 
na 
SVB ( Sociale Verzekerings 
Bank ) manera entre otro 
cuanto 60+ ta ricibi AOV 
como pareha y cuanto como 
individual ; tambe cuanto 
60+ ta ricibi AOV completo 
y cuanto no-completo. 
Por inventarisa tambe e 
cantidad di mayornan adulto 
den casnan di cuido. 


Asina pa cada aspecto cu ta 
toca 60+ por trata di busca 


e cifranan concreto den 
e 
aparato 
gubernamental 
mes y ora organisacionnan 
( por ehempel OPPA y otro 
organisacion ) kier aporta na 
e maneho general di 60+ , 
por pidi nan tambe presenta e 
cifranan di e cantidad di 60+ 
afilia na nan pa por compara 
nan cifranan cu e cifranan 
total di Aruba. 
E maneho di Gobierno dirigi 
riba 60+ mester conta pa 
tur 60+ biba na Aruba y no 
mester conta pa e 60+ nan 
organisa so ! 


Special e grupo di 60+ cu 
no ta activo ni ta organisa 
merece mas atencion y apoyo 
di Gobierno y di e Minister 
encarga cu 60+ pa - ora ta 
necesario - yuda nan cu nan 
forma di biba ( dak / cama / 
cuminda ). 
Mester pone si famia di 
un 
60+ 
responsabel 
di 
un 
situacion 
no-deseabel 
PROME cu Gobierno tuma 
responsabilidad riba cuenta 
di Gobierno. 


Gobierno di Aruba ya tin 


suficiente instancia ta traha 
riba tur sorto di terenonan 
cu ta toca tur hende , tambe 
60+ , di moda cu pueblo 
mester mira e Minister y 
su team funciona manera 
un 
“OMBUDSMAN” 
o 
“DEFENSOR DI 60+“ den 
e maneho total di Gobierno. 


Ora un 60+ no logra algo 
na un o otro departamento / 
instancia , e 60+ ey mester 
por acudi na e Minister y su 
team pa keha o pa pidi pa 
interveni na e departamento 


o instancia caminda e 60+ no 
ta logrando loke e ta desea. 
Ademas e Minister mester 
exigi y traha pa e maneho 
general di Gobierno tene 
cuenta special cu e 60+ nan. 


Por pidi e organisacion di 
“kindertelefoon” ( cu tin 
experiencia ) tuma riba su 
encargo - contra pago - tambe 
un “60+telefoon” y raporta 
regular na team di Minister ? 


Pa pensa ariba sin miedo! 

Global Carbon Budget 2022 ta revela 
cu no a disminui emision di carbon 


(Cnet) - Factornan ex- 
tremo di calentamento 
global ta permanece na 
nivelnan record mientras 
cu creadornan di politica 
ta reuni pa e conferencia 
di clima COP27. 


Lidernan di practicamente 
tur parti di mundo a reuni 
na COP27, e simposio anual 
di Nacionnan Uni tocante 
clima, unda cu nan lo dialoga 
tocante e futuro di planeta 
tera y nos rol den guia su fu- 
turo. Coincidiendo cu e con- 
ferencia, cientificonan a pro- 
vee riba diahuebs evidencia 
substancial unda cu ta ilustra 
cu e creadornan di politica 
mester tuma accion suma- 
mente grandi si kier contra- 
resta e crisis induci pa sernan 
humano cu ta cabando cu e 
planeta. 


Nan a haya cu e emsionnan 
di carbon, e factor grandi di 
calentamento global, no ta 
bahando. De hecho, nan ta 
sigui aumenta. 


Formalmente 
nombra 
e 
Global Carbon Budget, e 
ekipo su reportahe a calcula 
cu 2022 su emision di carbon 
mundialmente ta permanece 
na nivelnan sumamente halto 
sin ningun indicacion cu esa- 
ki lo disminui. Cu e trayecto- 
ria aki, awo tin un chens di 50 
porciento cu lo viola COP21 
su acuerdo famoso yama Par- 
is Agreement den solamente 


9 ana. 


E acuerdo legal aki, adopta 
den ana 2015 pa 196 partido 
ta dicta cu e nacionnan cu a 
firma e acuerdo aki mester 
haci tur loke ta den nan poder 
pa limita calentamento global 
na idealmente menos di 1.5 
grado Celsius compara cu e 
nivelnan preindustrial. 


“E ana aki nos ta marca un 
aumento mas na e emsion di 
CO2, den e tempo unda cu 
nos tabata mester a mira un 
disminucion rapido,” profe- 
sor Pierre Friedlingstein di 
Exeter Global Systems Insti- 
tute, ken a lidera e estudio 
publica den e revista Earth 


System Science Data a bisa 
den un declaracion. “Tin al- 
gun senal positivo, sinem- 
bargo lidernan reuniendo 
na COP27 mester tuma ac- 
cion grandi y concreto si nos 
kier tin un chens pa limita e 
calentamento global na 1.5 
grado Celsius. 


Ademas di esaki, e repor- 
tahe tambe a haya cu si nos 
emision no cambia, tin un 
chens di 50 porciento cu nos 
lo ta den violacion di e Paris 
Agreement, excediendo no 
solamente 1.5 sino 2 grado 
Celsius 
di 
calentamento 
global den 30 aña. Si nos pla- 
neta bira mas cayente cu 2 
grado, nos lo mira un cam- 


bio sumamente grandi den 
nos bida diario segun Global 
Citizen. 
Mas o menos 37% di e po- 


blacion global lo ta exponi na 
por lo menos un ola di calor 
severo cada 5 aña y 36% di e 
tereno lo experiencia yobida 
extremo, e organisacion a 
bisa. Paisnan den desaroyo, 
particularmente 
esunnan 
cu ciudadnan na e costa, ya 
caba ta sintiendo algun efec- 
to drastico di calentamento 
global pa loke ta trata ciclon 
y horcan sinembargo si nos 
planeta kenta cu mas di 2 
grado Celsius, un tormenta 
di categoria 4 of 5 lo bira hopi 
mas comun rond di mundo. 
E lo bira hopi mas dificil pa 
crece cosnan manera cof- 
fee, chukulati y druif. San- 
guranan lo bira un menasa 
hopi mas fuerte, causando cu 
malesanan manera Malaria lo 
infecta hopi mas persona y lo 
pone nan den riesgo di mor- 
to. Ademas, cada grado mas 
despues di e 2nan aki lo haci 
tur e consecuencianan aki ex- 
ponencialmente pio. 


Medidanan drastico ta necesario pa proteha biodiversidad 


(NLTimes) – E disminu- 
cion di bioversidad global 
ta “persistente” y sola- 
mente por ser para pa me- 
dio di cambionan drasti- 
co. Netherlands Environ- 
mental Assessment Agen- 
cy (PBL) a publica e men- 
sahe aki den un reportahe. 
“Cu politica di naturalesa 
so, e no ta posibel pa yega 
e metanan global pa cu 
biodiversidad,” e oficina a 
bisa. 


Mientras cu Nacionnan Uni 
su simposio di clima te ainda 
ta na caminda, PBL ya caba ta 
mirando e sucedidonan pa cu 
e tema aki. Segun e agencia, e 
conferencia ta bini na un mo- 
mento “unda cu e relacion 
entre cambio di clima y bio- 
diversidad ta birando clara- 
mente visibel, y cada biaha 
mas.” Solucionnan comun ta 
hopi necesario, PBL a bisa. 


Convention on Biological 
Diversity (CBD) a keda esta- 
bleci den aña 1992 pa proteha 
e especie su rikesa riba e pla- 
neta tera. Casi henter mundo 
ta miembro di e trato di bio- 
diversidad aki. Merca no ta 
un miembro pa motibo cu e 
gobierno Mericano ta con- 
sidera esaki un violacion di 
nan soberania. 


Cosnan no ta bayendo hopi 
bon pa loke ta trata e meta di 
e trato aki. Rikesadi especie a 
disminui grandemente desde 
cu e trato aki a keda firma. “Pa 
causa di e falta di progreso,” 
PBL a splica, un “cambio 
fundamental” ta necesario pa 
e biodiversidad global. Pro- 
teccion di e biodiversidad no 
lo ta exitoso simplemente du- 
nando mas area un status di 
proteccion, mester tuma mas 
medida drastico pa sigura 
esaki. 

Gran Final Febiar bola 8 ta cuminsa diahuebs! 
Tanki Leendert - Un di- 
cho na Hulandes ta bisa 
“de kogel is door de kerk!” 
E fin di siman ultimo, ker- 
ki a keda yen di buraco ya 
cu ta varios “kogel” mester 
a pasa door di dje. E play- 
off dje grandioso torneo 
anual di FEBIAR di bola 8 
tabata sufri pisa di ‘global 
warming’, esta hot hot! 


Diahuebs 10 di november, 
Steelers BT a enfrenta Mon- 
goose BT, caminda Steelers a 
sali “ijzersterk” y a mascara e 
Mogoosenan cu score aplas- 
tante di 5-1! Riba e mes un 
anochi, na otro mesa, e gang 
feroz di cacho brabo di Pos 
Abou y vecindario, esta Mad 
Dogs BT, a causa un drama 
cerca e team legendario di 
añanan 70 bin ariba, nada 
menos cu Barracuda BT, ga- 
nando esakinan cu score di 
5-3! E score despues di ga- 
menight #1 a keda: Steelers 
1 - Mongoose 0, y Mad Dogs 
1 - Barracuda 0. 


Gamenight #2, diabierna 11 
di november, e Mongoos- 
enan a bin mal razo con- 
tra Steelers, pero asina mes 
Steelers a sa di cambia speed 
bay pa “een tandje hoger” y 
a sa di duna Mongoose nan 


“elfde van de elfde” cu score 
nip-nip di 5-4! N’e otro 
mesa, Barracuda a debolbe e 
cachonan brabo un “koekje 
van eigen deeg” cu score di 
5-3, pa asina empata e play- 
off! Steelers BT pues ta den 
final ganando nan playoff cu 
score di 2-0, mientras cu tur 
hende cu sa kico ta come y 
bebe den biyar ta wanta nan 
curason pa locual ta bay bin 
diasabra anochi 12 di novem- 
ber, e desenlace entre Barra- 
cuda y Mad Dogs! 


Diasabra anochi e ambiente 
ta estilo ‘gladiador’ ora e dos 
ekiponan cu sigur sigur ta 
“aan elkaar gewaagd” topa 
otro! E bataya ta habri desas- 
troso pa Barracuda, ora cu Al- 
lan van Aanholt dal D’Angelo 


Odor, y George Nobrega 
gana nada menos cu “ojo de 
aguila” Ransley Tromp! Mad 
Dogs ta bay ariba cu 2-0, y 
Tanki Leendert y vecindario 
ta spanta sacudi dje yora feroz 
dje gang di cacho brabo! Pero, 
Barracuda ta down, but not 
yet beaten! Jorzinho Everon 
ta baha tire di Richard Gomes 
flat-flat, y mes ora despues 
Johnny Bravo ta gana nada 
menos cu Ryan Rampersaud 
pa dje manera aki tabla e bata- 
ya sensacionalmente na 2-2! 


Dos otro cachonan di raza, 
Johnny “Indiaanse Herder” 
Tromp y Maikel Maduro 
ta balota e djentenan skerpi 
di dos blackitonan Andre 
Tromp y Win Dabian, y dje 
forma aki Barracuda ta gana 


e tag-team pa bay ariba cu 
score di 3-2! Tension ta bay 
den overdrive ora sensacio- 
nalmente Armand Ridder- 
stap di Mad Dogs gana “The 
King of Mal Ehempel” Pedro 
La Rosa, y e bataya ta empa- 
ta na 3-3! Mad Dogs ta den 
“feeding frenzy” ora cu e teri- 
bel Angelo “Machete” Tromp 
coy un victoria importanti- 
simo contra legendario Ditto 
“D’Gun” Acosta, y pone Mad 
Dogs “on top of the hill” cu 
score di 4-3! Tambu di ho- 
rea ta rementa bou gritonan 
histerico dje cachonan brabo, 
kendenan ta hole sanger dje 
pisca na liña cu ta trociendo 
den un lucha furioso di bida 
o morto! Jason “Friday the 
13th” Kock ta pone liña pega 
den baranca y ta duna Bar- 
racuda speransa door di gana 
Beto Saladin di Mad Dogs! 


Pandemonio total! E bataya 
ta empata na 4-4! Finalmente, 
nada menos cu e legendario 
Richard Wolff di Barracuda 
ta domina e pitbull di Mad 
Dogs, Mitchel Kelly, pa asina 
logra pasa pa e gran final cu 
score di 5-4! What a night! 


Shonnan, prepara, pasobra e 
‘crème de la crème’ den biyar 
di aña 2022 lo bay enfrenta 
otro den e gran final cum- 
insando diahuebs awor 17 di 
november, continuando pa 
diabierna 18 di november, y 
si ainda mester, pa diasabra 
19 di november binidero! 
Manera semper, entrada ta 
completamente gratis y FE- 
BIAR kier a invita ful pueblo 
di Aruba pa presencia e gran 
final entre Steelers BT y Bar- 
racuda BT! Yegaaa! 


Roga Innate Foundation tin e honor di ta parti di e trayectoria di e 
atleta local Gregory Geerman 


Gregory ta un atleta local 
hopi conoci den e deporte 
di coremento na Aruba. 
Gregory a participa na 
diferente maraton rond 
di mundo manera Las Ve- 
gas (2017), Toronto (2018), 
Chicago (2019) y Amster- 
dam (2021). 


Na aña 2021, chiroprac- 
tor Dr. Sandy Roga a lanta 
su propio fundacion bou 
di e nomber di Roga Innate 
Foundation. E fundacion di 
Dr. Roga tin como meta pa 
conscientisa comunidad cu 
nos salud ta den nos man. 
Roga Innate Foundation ta 
aporta na deporte y e salud 
di atleta y persona cu ta haci 
movecion. Na comienso di 
2022 e fundacion a haci su 
debut den e di 30 edicion di 


Ronde van Aruba cu “Innate 
Duo Runners”, representa pa 
Gregory Geerman y Yessyray 
Lopez. 
Duo Innate Runners a logra 
e meta di core 71.2 km den 
5:59:39 y a sali prome luga 
den e categoria di Duo Mix. 


Diadomingo 20 di Novem- 
ber Gregory ta participa na 
“Philadelphia Marathon”. E 
meta di Gregory ta pa core 
bou di 3 ora y 20 minute pa 
clasifica pa e maraton di Bos- 
ton. 


Gregory su deseo di mas 
grandi como un coredo ta pa 
ta un arubiano mas cu ta bira 
un “Abbott World Marathon 
Majors six-star finisher”. E 
“Six Star Medal” ta un me- 
daya cu ta wordo entrega ora 


cu completa seis (6) mara- 
ton, cual ta Chicago, Boston, 
New York, Berlin, London y 
Tokyo. 
Roga Innate Foundation ta 


sostene Gregory den logra su 
metanan como coredor local 
y ta admire como persona pa 
su humildad y pa su compro- 
miso, pasion y disiplina cu e 


ta demostra tur dia pa su de- 
porte. 
Roga Innate Foundation ta 
desea Gregory tur clase di 
exito na Philadelphia! 

Parlamentario Marco Berlis (MEP):: 
Miguel Mansur den parlamento: kita LMA y kita ambtenaar na cantidad 


Diamars mainta Parla- 
mento di Aruba a trata e 
ley di “suppletoire begrot- 
ing.” E ley aki ta duna Par- 
lamento un bista con go- 
bierno a usa e placa di pre- 
supuesto 2022. Durante e 
trato di e ley aki, Mansur 
duna di conoce su postura 
con e lo baha e gastonan 
di personeel di gobierno, 
si e tabata sinta den e stoel 
di minister. 


No ta prome biaha cu Man- 
sur a expresa esaki. El a grita 
cu LMA mester wordo kita! 
Dicon? Pasobra esey lo dun’e 
un autoridad total pa haci y 
deshaci cu ambtenaarnan y 
profesionalnan cu ta traha pa 
nos dushi pais Aruba. Docen- 
tenan, cu ta duna les na scol, 
mama cu tatanan cu ta sirbi 
den diferente departamen- 
tonan crucial di nos pais, cu 
ta traha duro pa pone pan riba 
mesa y cria nan famia, hopi 
lo mester wordo kita segun 


pensamentonan y expresion- 
nan haci di Mansur. Esaki ta 
e famoso vision di Mansur pa 
nos pais. Un miyonario sin 
sentimento pa e pueblo cu ta 
bastante indigna cu e ambte- 
naarnan di pais Aruba. 


Miguel Mansur contra pa 
ambtenaar haya e 12.6% bek 
Pesey no ta nada straño cu 
sr.Mansur, cu ta yama su mes 
un representante di pueblo, 
ta scoge pa masacra ambten- 
aarnan sin misericordia! Sr. 
Mansur a vota contra di e du- 
namento bek di e 5%, cual a 
wordo duna bek na ambten- 
aarnan na juli 2022, y tambe 
contra e 7.6% cu lo mester 
wordo duna bek na januari 
2023. Mi no kier ni imagina 
kico Mansur lo haci si un dia 
e mester drenta gobierno di 
Aruba. Corda pueblo di Aru- 
ba, ma taha! 


Miguel a pidi un lista di 
Ambtenaar 


Adicionalmente, Mansur a 
pidi un lista di tur ambten- 
aarnan, durante di e reunion 
publico. Mansur kier wak 
e nombernan y e cantidad 
di ambtenaar cu tin den e 
aparato gubernamental, pa 
wak kende por wordo kita. 
Mansur a sigui elabora cu 
1500 ambtenaar mester bai 
for di e aparato publico. Se- 
gun Mansur mester man- 


danan bai traha den e sector 
priva. Despues di un rato, e 
la reitera cu e kier haci esaki 
gradualmente. Na diferente 
ocasion mientras minister 
Xiomara Maduro tabata pa- 
pia y menciona su nomber, 
Mansur a bisa tur e cosnan 
aki. Mansur cu no tin ningun 
experiencia 
den 
goberna- 
cion awor kier bin pretende 
cu gobierno mester reduci 


e aparato gubernamental cu 
1500 hende. Ta kende tur e 
lo kier kita, mirando e kier 
e lista di nombernan di tur 
ambtenaar? 


Manera ma bisa biaha pasa; 
“Miguel, bo no ta trahando 
den un negoshi, ta cu hende 
gobierno ta traha. Hende 
cu tin famianan, gastonan, 
soñonan, metanan y luchan- 
an. Kita LMA, exigi lista di 
ambtenaar, vota contra 12.6% 
pa ambtenaar, kita 1500 amb- 
tenaar, esey ta bo solucion? 
No tin otro manera con pa 
acapara cu e problemanan 
di nos pais? Pueblo saca bo 
som!” 


Si pueblo desea mas informa- 
cion di e articulo aki, contact 
mi na tel: 528-4639 of email 
mi na: marco.berlis@parla- 
mento.aw / Bo parlamentario 
y sirbidor di pueblo na bo 
ordo semper! 


Parlamentario Setty Christiaans-Yarzagaray (MEP) riba presupuesto 2023: 
Pueblo, get your facts right! 
Oposicion cu cantidad di mentira malinformando pueblo 


Mirando e comosion cu 
coalicion den oposicion a 
trece rond di tratamento 
di e ley di presupuesto 
di pais Aruba 2023 cu a 
pasa e proceso di conse- 
ho di Raad van Advies y 
CAft, Parlamentario Setty 
Christiaans-Yarzagaray a 
hiba un discurso den Par- 
lamento basa riba datonan 
cu ta hechonan (Facts) pa 
cu pais Aruba pa por trece 
claridad pa pueblo. 
Ta un hecho cu presupuesto 
di pais Aruba di aña 2023 a 
wordo entrega na tempo riba 
dia 1 di september cumplien- 
do asina cu ley. Ta un hecho 
cu instituto manera IMF a 
conseha Aruba pa bay mas 
den sistema di impuesto in- 
directo y pesey partido MEP 
a tuma e curashi pa introduci 
BBO na 2008 cu hasta a haci 
cu MEP a perde eleccion. Cu 
tempo a pidi pa evalua BBO 
despues, mirando cu e tipo 
di reforma aki tin su efecto di 
schakkel koppeling pero tam- 


be pa drecha cumplimento 
di pago di e belasting aki sin 
conta cu tin un mercado in- 
formal cu tambe ta necesario 
pa e aporta na caha di Gobi- 
erno. 
Ta un hecho tambe cu den 
pasado gabinete Eman tam- 
be a hay’e den e posicion cu 
mester a introduci un otro 
sistema di reforma di belast- 
ing, e tempo ey ABB tempo 
minister di Finansas sr. Ber- 
mudes, na lugar di BBO. 
Pero tambe ta un hecho cu 
nan no tawata tin e curashi pa 
haci’e pa miedo cu e partido y 
su lider no wordo re-iligi pa 
drenta gobierno. Pero Gabi- 
nete Eman a introduci BAZV 
si, cu ta djis e mesun BBO cu 
otro nomber pa camufla mi- 
rando cu nan a bay campaña 
electoral cu nan lo elimina 
BBO cual ta e motibo pakico 
nan a gana eleccion cu n’e. Ta 
un hecho cu ta AVP a intro- 
duci BAZV na 2014 den di 
dos tanda di reunion publi- 
co den Parlamento tratando 


presupuesto di Aruba pa aña 
2014 sin conseho algun di 
Raad van Advies. 
Awe nan kier tilda gobierno 
pa haci un cambio na e ban- 
da di entrada di presupuesto 
di Aruba pa 2023 door di no 
introduci BTW awor, pero 
adapta e tarifa di BBO cu 
1% desde dia 23 di juni di 
2023. Motibo pakico gobi- 
erno a tuma e decision pa no 
haci awor ta paso despues di 
a laga profesionalnan calcula 
e efecto inflatorio, ta resulta 
cu esaki lo afecta pueblo na 
un manera no desea. E efecto 
inflatorio di e BTW com- 
bina cu e situacion mundial 
di transporte di producto 
cu a subi, ademas e scarce- 
dad di producto cu a haci 
cu productonan a bira mas 
caro y prijs di gasolin causa 
pa efecto di guera entre Ru- 
sia y Ukraina ta resulta di ta 
den un forma di papia, un 
“perfect storm”. Gobierno pa 
motibo aki a scoge pa no re- 
emplasa BBO na e momento 


aki pa BTW pensando husta- 
mente riba pueblo, pensando 
cu despues di e pandemia 
mundial mester duna pueblo 
y comercio poco mas espacio 
pa recupera y para mas stabil. 
Un otro hecho ta cu e presu- 
puesto 2023, manera presenta 
den e nota di cambio, segun 
proyeccion ta cumpli cu Hu- 
landa door di yega na un re- 
sultado di surplus di 1% di 
GDP di pais Aruba cu ta sig- 
nifica un surplus di 63 miyon 
florin. 
Esaki ta un logro remarcabel 
y casi sobre humano cu den 
menos di 3 aña despues cu e 


crisis di Covid a haci su en- 
trada na Aruba, por bisa cu 
Aruba ta “back on track” eco- 
nomicamente manera e tawa- 
ta prome cu pandemia. Ta di 
aplaudi cu Gobierno por a 
presenta un surplus y ta spera 
cu Dios por sigui guia Aruba 
paso ainda e efecto di pan- 
demia tey presente. Mester 
gradici tambe tur profesional 
cu ta asisti Gobierno cu ta 
trabounan duro cu awe por 
proyecta e logro aki. Tambe 
mester gradici sector di co- 
mercio cu sigur nan aporte 
na economia a yuda cu awe 
Aruba ta riba e rumbo aki, en 
especial e sector turistico. 

Lider di partido Curpa, Eric RAS 
Gobierno ta usa barita magico pa tapa e berdad 
di un presupuesto manipula 


Gobierno parce di a usa 
un barita magico pa trans- 
forma nos presupuesto 
2023 for di un deficit pa 
un surplus. Pregunta ta si 
e barita magico lo bay tin 
repercusion negativo p’e 
gobierno, pasobra a trese 
cambio riba e presupuesto 
sin mand’e raad van ad- 
vies pa conseho. Pa colmo 
gobierno no a presenta un 
presupuesto confiabel e 
ultimo 5 aña gobierno. 


Ta pues logico cu gobierno no 
ta gosa di credibilidad y no ta 
di confia. Ora cu CAft bay re- 
visa e presupuesto lo bay pasa 
mesun cos cu presupuesto di 
2021 y 2022. Durante e ulti- 
mo 5 añanan no a bin un pre- 
supuesto balansa. A crea debe 
riba debe. Hulanda a cerra 
porta pa prestamo na gobi- 
erno y locual cu gobierno a 
haci ta bira mal pagado y hin- 
ca nos comerciantenan den 


problema financiero. Tambe 
gobierno a pluma nos com- 
panianan estatal hincando 
nan den problema financiero. 
Awor kier mata e galiña cu ta 
pone e webo di oro y ta bin cu 
mas medida riba nos turismo. 
Nan ta bin pa disfruta di nan 
vakantie y no pa wordo ma- 
sacra. 


Despues di aumento bar- 
baro riba prijs di awa y elec- 
tricidad kier bin cu e bbo na 
frontera. Efecto aki no sola- 
mente lo cay pisa riba lomba 
di nos pueblo pero tambe lo 
caba cu e importadornan y lo 
pasa despues pa rebendedor. 
Pueblo no tin espacio mas 
pa mas medida paso ya caba 
pueblo ta den miseria.Nos 
problemanan social a aumen- 
ta y te dia di awe gobierno no 
ta trese solucion y cada dia cu 
pasa e situacion ta bira pio. E 
unico pilar economico cu nos 
tin ta corre peliger. Un planta 


di purificacion na Bubaliplas 
cu no ta importante pa gobi- 
erno. For aña pasa a publica 
un rapport di urgencia cu tin 
encuanto e planta di purifica- 
cion aki. Despues di un aña 
ainda gobierno ta sinta man 
crusa y e situacion ta hopi 
mas pio cu aña pasa. 


Gobierno a introduci cu em- 
pleadonan publico lo wordo 
paga a base di rindimento 
annualmente. Esaki ta e acu- 
erdo cu ta hancra den coho. 
Un medida paso gobierno no 
kier baha gasto riba emplead- 
onan publico, pero a sigui 
tuma hende den servicio. E 
mal maneho aki tin awe cu 
nos cuerpo policial y otro de- 
partamento di gobierno no 
por recluta mas personal. Un 
cuerpo policial cu ta onder- 
bezet y pa di 6 biaha no tin 
opleiding pa polis. Seguridad 
di nos pueblo no ta conta. 
Cu e prestatiemanagement 


aki gobierno a cuminsa un 
guerra cu e empleadonan pu- 
blico cu si ta traha. Gobierno 
den ultimo 5 aña aki a sigui 
tuma hende den servicio di 
gobierno. Riba dje hendenan 
cu cobra un salario barbaro pa 
hasi nada y riba dje ta cobra e 
25% di toelage. No keda sor- 
prendi ora e empleadonan aki 
usa e barita magico contra di 
gobierno. 


Nos por a scucha cu scarse- 
dad di cuminda ta aumenta. 
Hulanda tin minister di stik- 
stof pa kita terreno di agricul- 
tornan y asina aki kita cum- 
inda di su mesun pueblo. Pa 
nos di partido Curpa esaki no 
ta nada nobo paso e ta hinca 
den e puntonan di desaroyo 
sostenibel. Si e gobierno hu- 
landes no ta worry cu su me- 
sun pueblo nos lo no spera 
di haya yudansa di Hulanda. 
Akinan ta nos como pueblo 
mester yuda nos mes paso 


ora situacion bira mas preta, y 
esaki ta un hecho, nos mester 
sa kico pa hasi. 


Nos tin un Parlamento cu 
no ta funciona y ta tira lodo 
riba otro. Un berguensa cu 
un parlamentario ta presta su 
mes pa un insinuacion asina 
baho. Un berguensa total. E 
cosnan aki ta pasa ora cu bo 
tin maldad den bo curason. 
Arrepenti y pidi Dios pordon 
y cuminsa di nobo. Nos sa 
cu e situacion aki ta rond di 
mundo. 


Gobierno y nos parlamen- 
tarionan no tin solucion y 
ta huzga e gobierno anterior 
mienstras ta nan a bisa cu tin 
tur solucion. Un gobierno di 
mentira. Nan kier hasi co- 
mosifuera nan ta Dios. Nan 
mester spera locual cu ta na 
caminda pa nan. Nan a sem- 
bra maldad y nan lo coseche. 


Miguel Mansur di Accion21 na Ursell Arends: 
Nos no ta defrauda nos votadonan 


Nos a tuma nota di un 
comunicado di prensa di 
Minister Arends camin- 
da e ta lansa tur sorto di 
atake riba mi persona. 
Curiosamente ta e mesun 
atakenan cu dos miembro 
di AVP, Arthur Dowers y 
Gerlien Croes, a yega di 
vocifera riba Enfoke, mi 
lo a sikiera aprecia un tiki 
originalidad. 


Esencia di Ursell su mensahe 
ta cu mi ta un politico tradi- 
cional cu bachi nobo. Minis- 
ter Arends kier a hunga gran 
guy durante tratamento ile- 
gal di presupuesto 2023, sin 
un conseho valido di RvA, y 
pensa cu si e reta mi persona 
mi lo bandona nos protesta y 
core drenta sala y pidi un per- 
soonlijk feit. Aparentemente 
Minister Arends ta kere cu 
tur hende ta sufri di e mesun 
falta di principio cu su per- 
sona y partido. 


Durante tratamento di ley 
di screening nos a propone 
un amienda cu lo a duna 
lidernan di oposicion acceso 


na resultado di screening y 
RAIZ a vota contra. Un di e 
motibonan cu a ser vocifera 
ta cu e filesnan no por sali fe 
oficina di gobernador, pero 
esey a resulta di no ta e caso. 
Mi ta contra personanan no 
politico wordo envolvi den 
e bay bin simplemente paso 
nan ta casa/pareha di un Min- 
ister por ehempel, esey ta un 
brug cu ami no lo crusa pero 
sigur lo keda refleha den un 
screening completo. 


Manera mi a yega di trece di- 
lanti cu Minister Arends riba 
mas cu un ocasion, e politica 
nobo cu ami ta kere aden ta a 
base di honestidad, cerca mi, 


“what you see is what you 
get.” Mi ta condena fuerte- 
mente un partido cu ta cam- 
paña pa cambio y resulta di ta 
un fraude pa su votadonan. 
Cuminsando cu un deal di 
20 aña pa LNG mientras bo 
a campaña pa energia alterna- 
tivo, pa no papia mes cu un 
compania cu a bin pa habri 
refineria ta caba cu un con- 
tract pa bende WEB gas. Du- 
rante campaña y den debate 
bo ta proclama boso plan di 
“mergers and acquisitions” 
pa reduci cantidad di person- 
al di aparato publico pero una 
bes den gobierno ta sufri di 
amnesia selectivo. 


Mi ta condena un partido cu 
a campaña pa integridad pero 
den Ministerraad y Parlamen- 
to ta acepta y exonera mas di 
AWG 7,8 miyon di fraude 
den FASE, mas cu 100 miyon 
paga di mas den loonsubsi- 
die, tapamento di corupcion 
na Arubahuis, fraude den va- 
cunacion etc. Mi ta condena 
un partido cu ta campaña 
contra friends and family y 
una bes den gobierno y par- 
lamento ta practica e mesun 
nepotismo cu nan votadonan 
a rechasa. Mi ta condena cu 
na momentonan crucial cu 
ta toca futuro di nos pais pa e 
proximo decadanan abo y bo 
coleganan a vota pa proteha 
boso trabao na luga di pueblo 
di Aruba. 


Berdad e politica nobo di Ac- 
cion 21 ta hopi diferente cu 
esun di RAIZ, nos NO TA 
DEFRAUDA nos votadonan. 
Nos ta kere den fortalece par- 
lamento cu tur e hermentnan 
necesario pa haci su trabao, 
incluyendo conseho di RvA 
y CFT ora ta trata e ley mas 
importante di pais Aruba. 


Nos no ta kere den rechasa 
mas cu 50 amienda y mocion 
simplemente paso nan a ori- 
gina di oposicion. Durante 
tratamento di presupuesto 
2022 tabata tin mas cu 40 
mocion y amienda, durante 
tratamento di presupuesto 
2023 sin oposicion tin net 5 
mocion. 


Nos no ta hambra pa poder 
cu nos ta tira un oportunidad 
unico pa cambia e sistema 
afo pa core bay sinta cu dos 
Minister y alabes permitien- 
do e partido mas grandi di 
coalicion sinta cu 6 minister 
durante crisis financiero. No 
ban papia mes cu pa prome 
biaha den historia di Aruba 
gobierno tin menos voto cu 
oposicion, esey no ta e balor- 
nan y principionan cu Accion 
21 y mi persona ta kere aden. 


E grandesa di democracia ta 
cu ‘tarde o temprano’ pueblo 
lo vota. Na proximo eleccion 
pueblo lo duna bo persona y 
ami un veredicto riba e trabao 
cu nos a haci den representa 
nan, ban wak ken lo bolbe. 


A20 


Diahuebs 17 November 2022 


Resultado Sorteo 
november 16, 2022 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 
0 


0 
0 
0 
0 
0 



7 



FP 


3567 


www.lottoaruba.com 


resultado : sorteo 16 Nov 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


9246 
120.000,- 


x Jackpot 
x match 4+ 


Proximo Jackpot 


X2 


528 


x Jackpot 


Sorteo # 3742 
Sorteo # 


Sorteo # 1798 


7796 


8904 


Sorteo # 3742 


9045 


x Jackpot 


x match 4 
x afl. 12,00 


0581 


Sorteo # 3742 


Sorteo # 616 


x afl. 500,00 


x afl.15,00 
x afl 50.00 


Aquario 


Sorteo # 


x afl 8,00 


Mega Ball 


Proximo Jackpot 


310.000,- 


x match 4 


x match 4 
51.000,- 


Proximo Jackpot 


Sorteo # 


Sorteo # 


Afl. 410.000,- 




Letter 


0 
0 
0 


0 


0 
4 


127 


01 


0 
1 
2 


47 
48 



7 



X2 
05-12-13-17-27 


2810 


www.lottoaruba.com 


resultado : sorteo 15 Nov 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


2769 
120.000,- 


x Jackpot 
x match 4+ 


Proximo Jackpot 


X3 


857 


x Jackpot 


Sorteo # 7793 
Sorteo # 


Sorteo # 1542 


5021 


1596 


Sorteo # 6837 


3641 


x Jackpot 


x match 4 
x afl. 12,00 


7720 


Sorteo # 5596 


Sorteo # 526 


x afl. 500,00 


x afl.15,00 
x afl 50.00 


Gemini 


Sorteo # 


x afl 8,00 


Mega Ball: 


02-10-11-16 


Proximo Jackpot 


310.000,- 


x match 4 


x match 4 
51.000,- 


Proximo Jackpot 


Sorteo # 1507 


Sorteo # 5947 


Afl. 410.000,- 


anochi 


diario 
Korsou 
super4 
flamingo 


7437 
8151 
5198 
0007 
2661 
1122 
super5 
0627 
4416 
2702 
- 
9483 


sorteo/servicio 


Ban Bek Club Caquetio cu Pasa Pret cu Rotaract 
Un evento pa celebra derechonan di nos muchanan 


Rotaract Club of Aruba 
ta contento y orguyoso di 
por presenta un otro edi- 
cion di e evento anual tan 
gusta cual ta “Pasa Pret cu 
Rotaract”. Dia 19 di No- 
vember di 12 pa 5, Rota- 
ract Club of Aruba lo ta 
organisando e evento pa 
mucha “Pasa Pret cu Ro- 
taract”. 


E aña aki e club a organisa e 
evento cu e tema “Ban bek 
Club Caiquetio” caminda cu 
lo tin diferente weganan pa 
mucha tumando luga. Banda 
di e weganan aki tambe lo tin 
diferente stand cu cuminda, 
bebida y lo tin animacion 
y entretenimento pa tur e 
chikitin nan. 


E evento aki, manera e edi- 


cionnan anterior, ta pa cel- 
ebra dia internacional di 
derecho di mucha. Despues 
di dos aña di pandemia, fi- 
nalmente nos tin e oportuni- 
dad pa celebra e dia aki den 
grandi y pesey Rotaract Club 
of Aruba a opta pa bay bek 
Club Caiquetio pa asina mas 
mucha di nos comunidad por 
participa. Na yegada di Club 
Caiquetio, tur mucha lo rici- 
bi un paspoort cual nan lo usa 
durante nan dia. Na cada ac- 
tividad cu e mucha participa 
den dje, e lo haya un stempel 
den su paspoort. 


Rotaract Club of Aruba kier 
gradici tur sponsor cu ta yuda 
pa haci e evento aki uno exi- 
toso un bes mas. Danki na 
Ennia, Kok Optica, De Wit & 
Van Dorp, Grant Thornton 
Aruba y tambe Dyon Cen- 
ter. Un danki special tambe 


Ultimo funcionnan di e obra 
unico ‘E Cashi Magico’ 


E Cashi Magico, e obra 
teatral cu musica di Cas 
di Cultura, cu ta anda cu e 
topico di bullying, sea bo 
mes, stima bo mes y acep- 
ta otro, lo conoce su ul- 
timo funcionnan dia 27 di 
November pa 3pm y 6pm. 
Esaki ta un oportunidad 
cu mayornan por tuma, 
pa habri e conversacion di 
topiconan cu nan yiunan, 
di 6 aña bay ariba, cu tin 
biaha no ta facil pa start. 


Kico 
kiermen 
tolerancia, 
kico kiermen stima bo mes, 
kico kiermen tin gusto dife- 
rente cu otronan y con nos 
por prepara nos yiunan pa ta 
hoben y despues adulto cu ta 
acepta y respeta su prohimo, 
apesar cu e ta un persona ful 
diferente cu’ne. 
E Cashi Magico ta bou direc- 
tion di Joan Danies, cu den 
pasado a yegi traha e obra 


Trevia e Garado di Djaka. E 
storia ta scribi pa Angelo An- 
gela, docente di scol y mae- 
stro di CKV. Composion y 
areglonan ta den man di Zu- 
laika Geerman. 
Cas di cultura ta hopi con- 
tento cu nos por presenta e 
obra aki pa 1000 mucha caba. 
Tin un kleurwedstrijd mara 
na e show aki. Riba Face- 
book di Cas di Cultura por 
wak’e y download’e. Mande 
e pintura bek via Facebook of 
trecele na Cas di Cultura. E 
kleurplaat mas bunita ta gana 
4 carchi pa e cashi magico. 
Deadline pa entrega esaki ta 
dia 23 di November. 
Ticket obtenibel na Cas di 
Cultura y Plaza Bookshop. 
Cas di Cultura ta gradici nos 
sponsors y colaboradornan 
VNO, Prins Bernhard Cul- 
tuurfons Caribisch y Fonds 
Familie Koeman y Elite. 


na Club Caiquetio pa nan 
cooperacion un biaha mas. E 
evento aki pa nos mucha nan 
no lo ta posibel sin boso. 


Rotaract Club of Aruba ta un 
organisacion pa hobennan 
entre e edad di 18 cu 35 aña 
cu ta parti di e famia di Rota- 
ry Aruba cu ta consisti di Ro- 
tary Club of Aruba, Rotaract 
Club of Aruba, Interact Club 
of Aruba na Schakel College, 
Interact Club of Colegio 
Arubano y Interact Club of 
International School of Aru- 
ba. Rotaract Club of Aruba 
a wordo estableci na 1991 y 
desde principio ta organisa 
varios proyecto na bienestar 


di nos comunidad. 


Muchanan ta nos futuro, 
proteha y reconoce nan dere- 
chonan semper lo ta nos 
prioridad. Rotaract Club of 
Aruba ta invita henter pueblo 
di Aruba y ta ansioso pa final- 
mente celebra e dia tan spe- 
cial aki den grandi cu boso 
tur. Nos ta spera di wak hopi 
mucha cu nan mayornan dia 
19 di November di 12pm pa 
5pm na Club Caiquetio. 


Pa mas informacion, like y 
follow e pagina di Facebook 
y Instagram di Rotaract Club 
of Aruba of subi nos website 
www.rotaractaruba.com. 

Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


a v i s o @ b o n d i a . c o m 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 


hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 
Combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 


handy man. 
Tel.742 6250 
____________________________ 


TA HUUR 


apartment 1 camber, baño, sala 
y cushina na Caya mangasina 
26 (mabon) inclu. Cable y inter- 
net Prijs / borg. afl.800 
Tel.741 1314 


__________________________________________ 


SERVICIO PUBLICO 


mi ta ofrece servicio pa pa hasi 
trabou di limpiesa parte mainta 


mi tin transporte 
Tel : 565 5807 


_____________________________________ 


TA HUUR 


un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BUSCA 
trabow pa wak pa mucha y 
hasi cas limpi 
Tel. 569 3253 
_________________________ 


TA BENDE 
Caha di orgel. 
Tin 3 cylinder Nobo. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 


hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


A22 


Diahuebs 17 November 2022 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 


Cu profundo y pena , Pero conforme cu boluntad di 
Dios, Nos ta participa fayecimento inesperadamente 
di Nos ta anumcia fayecimento di: 


Genara F. Croes 
*19-09-1944 - †13-11-2022 
Sra. Genera Filomena Croes/Maduro , miho conoci 
como Annie of Mama , na edad di 78 aña 


Na nomber di su: 


Yiunan: 
† Myriam Maduro/Rosel y yiunan 
Enrique Maduro y yiunan 
Francis H Maduro y Paula Santa y yiunan 


Nietonan y Bisanietonan na Aruba y Hulanda 


Rumannan: 
Rosa Croes y yiunan 
†Regina Otilia Croes 
†Brigida “Didi” Croes 
†Tomas “Tomy” Croes 
Benito “Benny” Croes y Belta Croes y yiunan 
†Antonio “Silvio” Croes y Silvia Croes y yiunan 
Beta y Nino Gibbs-Croes 
Mario Croes 
Colin “Maria” y Frans Kelky-Croes 
Anselmo “Chemito” y Gloria Croes y yiunan 
Marcia y Pedro Flemming-Croes y yiunan 
Ada Croes y yiu 


Yerno: 
Hery Rosel y Pareja 


Primo y Prima-nan, Sobrino y Sobrina-nan, Swa y 
Cuñanan 


Famianan: Angela, Croes, Flemming, Gibbs, Her- 
nandez, Kelly, Lampe, Maduro, Santa, Vrolijk, 
Wester,Yarzagary. 


Demas famia-nan na Aruba, Australia , Hulanda,Italia, 
Spaña y Venezuela.. 


Despensa nos si den nos tristeza nos por a lubida un 
of otro persona 


Acto di entiero lo tuma lugar na Parokia Inmaculada 
Concepcion na Sta. Cruz dialuna 21 di november 
2022 di 9or pa 11or di mainta. Despues ta sali pa San- 
tana Catolico na Sta. Cruz 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Sr. David D. de Kort 
Cariñosamente yama “Dachi” 
*10-05-1962 - †11-11-2022 


Na nomber di su: 
Esposa: 
Dianne de Kort 


Yiunan: 
Davienne Donato - de Kort y Brian Donato 
Dave de Kort y Chantal Kassar 


Tata: 
†Edwin de Kort 
Mama: 
†Carmelita de Kort - Kock 
Ruman: 
†Nestor de Kort 


Tantanan: 
Carmen de Kort y famia 
Maria Olivia de Kort y famia 
Eduardo y Vera de Kort y famia 
Elsa Beaujon - de Kort y †Jeens Beaujon y 
famia 
†Efrain y Mildred de Kort y famia 


Madrina stima: Chinda Mendez 


Suegra y Suegro: †Donald y Ruby de Veer 


Swa y cuñanan: 
Janine de Veer y George Rivera Diaz y Famia 
Don y Natascha de Veer y famia 
Raquel y Frank Dijkhoff y famia 
Joyce de Veer y Cedrick Tilma y famia 


Amigonan di cas: Evert, Win, Felix, Jenny, Gio, 
team nan di Varadero y Aruba nautical club y 
demas amigonan 


Demas famia: de Kort, de Veer, Kock, de Cuba, 
Mendez, Croes, Tromp, Beaujon, Garcia y 
demas famia, primo, primanan y amigonan 


Despensa nos si den nos tristeza nos por a 
lubida un of otro persona 


Ta invita pa e acto di condolencia y despedida 
cu lo tuma lugar na Aurora Funeral Home 
diabierna 18 di november 2022 di 1or pa 4or di 
atardi. Cremacion lo tuma lugar despues. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di: 


Sr. Urbano Kelly 
*01-04-1951 - †08-11-2022 


Na nomber di su: 
Yiunan: 
Alexander U. Kelly 
Rudolf W. Kelly 
Benito H. Kelly 
Joan C. Kelly 


Nietonan: 
Randolf Lessandrina 
John-Dick Kelly 
Rygel Kelly 


Primo y primanan, sobrino y sobrinanan, 
amigonan y conocirnan 


Ex casa y mama di su yiunan: 
Juanita L. Rodriguez 
Rumannan den Cristo 


Omo: Dominico Willems y famia 
Esnan cu a yuda y cuida papa den e momento 
dificil especialmente Señora Maria y Richard 
Tromp. 


Demas famia: Kelly, Dirks, Willems, Oduber, 
Figaroa y Statie 


Ta invita pa acto di despedida cual lo tuma 
lugar na Aurora Funeral Home diasabra 19 
di november 2022 di 2or pa 4or di atardi. 
Cremacion lo tuma lugar despues. 


Nos disculpa si den nos tristesa nos por a lubida 
algun famia of conocir. 


obituArio 


A23 

Loke ta duna bida Ta Spiritu di Dios, naturalesa 
humano no por juda ku nada. E palabranan ku Ami 
a papia ku boso ta bini di Spiritu di Dios i nan ta 
duna bida.. 
Huan 6:63 


Conbay Dushi? Contento di mirabo…. 
Omachi 


El a biba un bon bida y Dios a recompense cu un 
bon morto. Cu un curason kibra pero pa semper 
agredecido pa e amor incondiconal cu el a brinda 
nos, sin dje nos no lo ta ken nos ta awe, nos ta 
participa e fayecimento di nos mama, nos wela, nos 
bisawela, suegra, nos pepe, nos bon bisiña y ultimo 
di su tribu na e bunita edad di 97 aña; 


Sra. Guillermina Maria Maduro-Frank 
Cariñosamente yama ‘Mina’ of ‘Omachi’ 
Viuda di Sr. Bernard Maduro conoci como Benny 
Kipashi 
*29 mei 1925 - †12 november 2022 


Na nomber di su: 
Yiunan: 
Ingrid y Iwan Raghunath den feliz memoria 
Esther y John Valkenburg 
Nietanan: 
Genevieve y Caesar Lampe 
Kaveri Raghunath y Jorrick Briesen 
Garienne Cham 
Bisanieta(o): 
Chloë Lampe y Marvick Kranwinkel na Canada 
Vaughn Lampe 
Manera Yiu: 
Vico Albertsz, Theo Zievinger y Gary Cham 
Su ayudantenan cu semper a trate cu cariño: 
Noemi, Chachi, Charity, Teresa, Marlen y yuinan, 
Iraida y Joe 


Bon bisiñanan: 
Famia Kelly, famia Sambo, famia Albertsz, famia 
Martha y famia Tromp 
Su ihanan, subrina(o)nan y demas famia: Frank, 
Maduro, Raghunath, Valkenburg, Lampe, Cham, 
Zievinger, Figaroa, Orman, Pietersz, Martha, 
Tromp, Albertsz, Kelly, Sambo, Quandus 


Un palabra di special gradicimento ta bai pa 
Dr. Joaquin van Trigt pa su cuido y atencion 
excepcional. 
Danki na Wit Gele Kruis pa e cuido otorga y na tur 
esnan cu a demostra nan cariño pa Omachi. 


Ta invita demas famia, bisiña, amigo- y conocirnan 
pa e acto di despedida cual lo tuma lugar diabierna 
18 di november 2022 for di 9or pa 11or di mainta 
na Aurora Funeral Home. Despues nos lo compaña 
Omachi pa Santana Catolico na Noord. 


Nos disculpa si den nos tristesa nos por a lubida di 
menciona un of otro famia. 


Envez di flor y krans, un donacion na Stichting Wit 
Gele Kruis lo ta hopi aprecia. Lo ta bai tin un box 
disponibel. Di antemano danki pa esaki. 


Nos ta lamenta cu no ta ricibi bishita di 
condolencia na cas despues di entiero. 


Laga tur loke ta spera mi ta 
bunita 
Laga tur locual cu mi 
encontra na caminda ta 
bunita Laga tur locual cu mi 
laga atras keda bunita y Laga 
esakinan termina den tur 
buniteza. 
Cado Wever. 


Nos ta anuncia fayecimento di 


Seferina J. G. Dijkhoff 
Mihor conoci como: “Rina” 


Acto di entiero lo wordo anuncia despues. 


Mi ke alaba Señor tur tempo, Su Alabansa 
lo no kita fo’i mi boca, Mi alma ta gloria den 
Señor, Laga humildenan bin tende y gosa. 
Canta grandesa di Señor hunto cu mi, 
Ban Alaba Su Nomber tur hunto! 
Salmo 34 


A fayece inesperadamente; 


Sr.Timoteo Ras 
Cariñosamente yama “Tims” of “Teo” 
24 Januari 1943 - †15 November 2022 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curazon nos ta 
anuncia fayecimento di: 


Jean Kesner Estrame 
*18-01-1958 - †03-11-2022 


Ta invita pa asisti na acto di entiero cu lo tuma 
lugar diabierna 19 november 2022 for di 2’or 
pa 4’or di atardi na Royal Funeral Home 
despues lo sali pa Santana Central di Sabana 
Basora. 


Condolencia lo tuma lugar diabierna 18 di 
November 2022 di 7’or pa 9’or di anochi na 
Royal Funeral Home. 


Señor ta mi wardador,mi 
n’tin falta di nada. 
Den cunucu di yerba 
berde, E ta ponemi sosega 
E ta hibami na awa 
tranquil, pa mi bolbe haña 
forsa 
Salmo 23:1,2,3. 


Cu hopi tristeza pero 
conforme cu boluntad di 
Dios, nos ta participa fayecimento inespera di 
nos tata: 
Crispiniano Maduro 
Mihor conosi como “Buchi” 
*02-12-1944 - †14-11-2022 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Sra. Margarita Simileer 
*10-06-1935 - †13-11-2022 
Cariñosamente yama “Ita” 


Acto di entiero lo wordo anuncia despues 


obituArio 


